text:
Diahuebs 30 Augustus 2012
Click here to load reader
date post09-Mar-2016
Category
Documents
view256
download13
Embed Size (px)
description
Transcript of Diahuebs 30 Augustus 2012
Diahuebs Augustus 30, 2012 - Edicion-7 Vol.1895 Sta. Cruz # 110 Tel: 585-9500 Fax:585-0951 - E-mail: solodipueblo@gmail.com 1.50
URATACA CENTER
Special di awe: Carni porko Stoba,
Funchi, Vegetal Afl. 10.00
(di 12 pa 3pm) Tel: 585-5212
SEGN DIRECTOR DI IASA:
MINISTER A DUNA
OPDRACHT PA 5 PERSONA
CU PASPOORT FALSO DRENTA
ARUBA
AWA A PASA HARIA:
AL QAEDA DEN CARIBE Y POSIBLEMENTE NA ARUBA TAMBE!!
CASO PASPOORT FALSO DI 5 VENEZOLANO HAYANDO ATENCION INTERNACIONAL RELACIONA CU TERORISMO
PG BLANKEN MESTER ACTUA AWE CONTRA
DOWERS Y CLARISCA Y BAY OVER PA DETENE NAN
DI INMEDIATO
FITCH TAMBE TA mustra
NEGATIVO!!!!!!
Entiero di hoben Kock pag. 32
E siman aki Valero lo por paga su
ultimo salario na empleadonan
Beslag a wordo poni riba salario di
Mike Eman y Mike de Meza
SITUACION ALARMANTE:Mucha di school basico ta kita pan di otro mucha y ta menaza nan cu sambechi
STA. CRUZ -- Dialuna merdia 2or, Central a manda polis na un school Basico na Santa Cruz, unda un mucha a bay cu un sambechi school. Na yegada polis a papia cu e directora, kende a bay cune na e oficina y eynan nan a haya e mucha M. cu tabatin un sambechi. Polis a papia cu e mucha homber y a mustre riba e consecuencia. Despues e directora a bisa polisnan cu e mucha ta kita pan di e otro muchanan na school y tabata menaza nan si nan bisa e maestranan. Un rato despues e mayornan di e mucha a bin school. Polis a papia cu nan y a mustranan riba e consecuencia y cu nan mester tuma medida tempran si e mucha sigui na e manera ey, nan por hayanan cu consecuencia cu ningun hende no kier haya. Polis a pone e instancianan concerni na haltura y e mucha haya schorsing di dos dia.
Pagina 2 Diahuebs Augustus 30, 2012
pasando den situacon dificilDanki pa duna nos di I.W.F.A. (Independent Watersport Foundation Aruba) e oportunidad pa pone atencion riba un situacion urgente. Pa e ultimo 12 aa I.W.F.A. ta defende e derechonan di e companianan local di deporte aquatico. DEN PASADO varios di E COMPANIANAN MENCIONA, tabata baha nan botonan entre Americana Hotel y Hyatt Regency. Un dia pa otro e entrada pa beach eynan a wordou cera cu baranca sin ningun aviso adelanta. Despues e companianan di deporte aquatico a haya nan mes obliga pa baha nan botonan na e beach dilanti Hadicurari HUNTO CU PISCADORNAN y local CU BOTO PRIVA. ORA CU MARRIOTT SURF CLUB Y MOOMBA BEACH A HABRI , BASICAMENTE E POSIBILIDAD PA BAHA BOTO EYNAN A WORDO KITA FOR di Nos, PASOBRA atrobe NAN A PONE BARANCA y UN SLAGBOOM, SIN OFFRECE UN ALTERNATIVA PA e companianan di Watersports y local. DESPUES TUR COMPANIA Y BOTO PRIVA NO TABATA TIN OTRO OPCION Y NOS A CUMINSA BAHA nos botonan panord di Marriott Stellaris Hotel. Awor despues di hopi aa e situacion ta bay ripiti su mes, pasobra e proyecto di Ritz Hotel ta moviendo liher y nos a comprende cu nan kier cera e caminda cu nos ta usando actualmente pa baha nos botonan tur dia den un paar di luna. Nos a pidi Gobierno pa mas di 2 aa pa un reunion pa busca un soluccion/ un alternativa den e districto di Noord pa bin cu un boat- ramp. Lamentablemente nos di I.W.F.A. no a haya contesta riba ningun di nos cartanan. Awor e problema a bira mas grandi, pasobra recientemente e beach dilanti Cas di Gobernador a wordo cera y e usadornan eynan cu tin boto priva, ta haya nan mes forza pa bin Noord. Pa completa e situacion grave, nos tin cu core cu trailers tur dia den siman mey mey di mas di cien auto cu ta di e empleonadonan di e compania di construccion di Hotel Ritz. Esey ta haci nos trabao casi imposibel. Nos no por comprende, cu pa un proyecto asina grandi, e compania responsabel pa e construccion, no a wordo obliga pa traha e parkinglot di e hotel prome riba nan propio tereno, pa asina evita e situacion desagradabel y peligroso cu nos ta experenciando awor. Manera menciona, e locacion cu nos ta usando actualmente ta e unico opcion pa tur e usadornan di boto den e districto di Noord, incluyendo e 30 compania local di Deporte Aquatico, cu pa hopi aa largo ta brindando servicio na nos industria di turismo. Den pasado nos a trece dilanti caba, cu den nos opinion e Hotel Marriott y Ritz Hotel tin un Moral Obligation pa yuda busca un solucion definitivo pa tur e companianan local di Watersport y e otro usadornan, cu pa di dos biaha ta wordo perhudica, pa motibo di un proyecto simular. Nos Gobierno ainda por bin cu un solucion cu ta aceptabel pa tur e partidonan envolvi. Y sin perhudica e companianan local di Deporte Aquatico. Nos di I.W.F.A. ta puntra Gobierno pa un reunion urgente, pa conhuntamente busca un solucion pa e situacion dificil y ASINA pa nos por sigura e futuro di nos comerciantenan local.
RemetidoApreciable redactor,
Independent Watersport Foundation Aruba (IWFA)
STA. CRUZ -- For di fuentenan den exterior informacionan a cuminsa drenta cu America Latina y Caribe mas y mas ta birando un tipo di Springplank pa teroristanan di entre otro Al Qaeda por infiltra na Merca. Cu e reciente caso cu gobierno di Aruba via un di su ministronan a duna orden hopi cuestionabel pa laga 5 supuesto Venezolano cu paspoort falso drenta Aruba sin wordo deteni, e asunto aki a pone hala di luz di alarma cende cerca diferente agencia anti terorista rond mundo. Segun fuentenan y tambe diferente informacion cu ta circula riba Internet y via medionan di comunicacion moderno rond mundo; e isla di Margarita di Venezuela ta wordo sospecha di a bira un tipo di base pa diferente grupo terorista di Medio Oriente cu tin un solo meta, esta pa infiltra na Merca y comete atentadonan. Te cu ayera prome cu ciere di nos edicion, no tabata tin ningun reaccion di parti di gobierno di Aruba riba e caso di 5 paspoort falso y Ministerio Publico cu awor mas cu nunca ta un Misterio Publico ta boca keto. Entrada di 5 elemento extranhero cu paspoort falso na Aruba cu ayudo di gobierno di Mike Eman y di cual ningun hende sa origen di e hendenan aki, a pone cu interes- y ciudadanonan Mericano cu ta biba y ta bin pasa vakantie na Aruba den peliger. Ki garantia pueblo di Aruba y tur bishitante di exterior tin cu e hendenan cu a drenta cu paspoort Venezolano falso anto eseynan ta esnan di cual awor a bira conoci cu nan a drenta, cu nan no ta teroristanan di Al Qaeda of cualkier otro organizacion terorista manera Hamas di Libanon y otronan?
Laga cada ken lesa pa nan mes djis algun informacion internacional relaciona cu e asunto hopi serio aki; Claims of Middle-Eastern terrorism are not new in Latin America. American officials have long been watching the Levantine traders of the tri-border area where Argentina, Brazil and Paraguay meet. On March 7th, an Argentine judge asked Interpol to arrest four former Iranian officials in connection with a 1994 bombing of a Jewish community centre, which killed 85 people. Iran denies any involvement. How do these Islamic extremists operate in Venezuela? Theres a network which manages the gathering of resources, recruiting, training, and the coordination of the Hezbollah members in the country. This network bears the name of its head, Ghazi Nassereddine. He is a Lebanese-born Venezuelan with a diplomatic assignment in Syria. In 2008, Nassereddine was identified by the government of the United States as one of the suppliers of logistical and economic support for Hezbollah. In spite of being a relevant figure, I consider him to be less dangerous than his companions. These act in a more discreet way regarding their training activities. Our confidential information sources delivered evidence to us that last year activists from Iran and Hezbollah gave a course on Ilha Margarita in terrorist tactics for Latin American volunteers. If this werent already enough, a meeting was held in Venezuela involving terrorist leaders from Hamas, Hezbollah, and the Palestinian organization called Islam Jihad. This meeting took place in Caracas in August 22 2010.
AWA A PASA HARIA:
AL QAEDA DEN CARIBE Y POSIBLEMENTE NA
ARUBA TAMBE!!CASO PASPOORT FALSO DI 5
VENEZOLANO HAYANDO ATENCION INTERNACIONAL
RELACIONA CU TERORISMO
Pagina 3Diahuebs Augustus 30, 2012
STACRUZ -- Siman pasa den Parlamento tabata tin un reunion cu director di IASA, encarga cu Inmigracion. Durante e reunion a trata e tema di opdracht cu ta bin di ministernan pa laga personanan cu no ta cumpli cu tur requisito, toch drenta Aruba. Un ehempel tabata e caso di 5 Venezolano cu kier a drenta Aruba cu paspoort falso. Mesora e personal atento di Inmigracion a haci tramitenan pa pone nan bek riba avion pa nan pais, ya cu bo no por drenta Aruba cu paspoort falso. Pero nan no a conta cu e hecho cu mesora tambe nan a haya instruccin di minister pa toch laga e hendenan aki pasa. E personal di Inmigracion mes ta contra
cosnan asina, pero instruccin di minister nan ta obliga pa sigui. Otro ehempel cu ela duna ta un persona cu no por a demostra cu e tin placa pa mantene su mes durante vakantie. Esey ta un requisito pa bo por drenta Aruba. Personal atento di Inmigracion un biaha mas a haci tramitenan pa pone e persona aki bek riba avion, pero e persona a exigi pa inmigracion yama un secretaria di minister. Y dicho hecho, e secretaria a duna instruccin cu e persona mester drenta Aruba. Casonan di violacin di ley di inmigracion di e forma aki ta tuma lugar frecuentemente na Aruba, ya ta un secreto publico cu si bo conoce e ministernan of nan secretarianan bon,
bo no tin nodo di cumpli cu regla di inmigracion. Bo por ta indocumenta mes, toch nan ta lagabo drenta. Pero pa yega asina leu cu director di IASA mes ta declara esaki na Parlamento, ta increible. Tanto AVP a mancha nomber di ministernan anterior a base di mentira, nan ta bin y haci mucho mas pior. Fraccion di MEP a anuncia cu lo investiga esaki a fondo y pone autoridadnan competente na altura di e v


c: text/html

text:
ORANJESTAD (AAN): Oficialnan di Recherche pa algun dia caba ta ‘track’ e movimento di un sospechoso hopi peligroso, kende ta mustra di ta envolvi den un supuesto caso di intento di Asesinato riba un oficial di Polis.
Haciendo uso di vigilancia, di monitoreo, y procesa tur informacion, e oficialnan aki a compila hopi informacion di e persona aki su alrededor, nan sa cu kende e ta papia, y unda e ta anda. Tambe nan sa su forma di ‘modus operandi’, y aki ta uno caminda cu Recherche a tene hopi cuenta cune.
Esey ta cu tur indicacion ta mustra cu e sospechoso aki ta un hoben cu ta obsesiona cu arma di candela. Pues aki a pone den balans, cu ora nan bay detene e persona aki, lo tin di bay cu tur cautela posible, y gara e persona na e momento cu menos e ta spera.
Esey ta exactamente loke a socede Diasabra atardi. Despues cu Fiscal a duna OK pa orden di aresto di e hoben peligroso aki, a busca yudanza di Team di Aresto. Pasobra a dicidi cu no ta bay detene e persona aki na su cas, ni otro lugar. Pero lo bay busca forma pa gare mey-mey di caminda.
Danki na vigilancia secreto, a mira con Diasabra atardi el a drenta den un Nissan March color dark-purble, cu tinted windows y tabata mobilizando den area di Playa. Recherche bon arma hunto cu Team di Aresto, tambe tabata coordinando pa asina gara e persona aki.
Net na e cruzada di Wilhelminastraat cu Adriaan Lacle Boulevard, e team a dicidi na ‘changa’ e chauffeur, y oficialnan bon arma a baha y bay mesora riba dje. Casi e no por a haci nada mas. Esaki ta e cruzada cu tin net pabao di NV Elmar su oficina principal.
Aki nan no a ni warda pa e habri porta, pasobra oficialnan di Team di Aresto mes a kibra e bentana banda drechi (e auto ta un RHD), y aki a gara e hoben, y mesora a bay cune for di e lugar.
E hoben deteni a wordo identifica como J.J.A. Stamper di 19 aña naci na Aruba. E ta deteni awor pa interogacion riba e acusacion serio cu tin contra dje.
Vocero di Polis ta bisa cu pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion yama e Tipline di Polis cu ta: 111-41. Nan ta garantisa cu bo ta keda anonimo.

robotstxt: allowed

filter: keep


text:
Pa cuater aña consecutivo pa e luna di juli revista FOCUS ta highlight e temanan tocante; Salud, Beyesa y Bienestar. Desde comienso di aña nos a acerca Adrienne Fräser pa e ta riba e portada di e luna aki. El a caba di cuminsa algun siman atras cu su preparacion oficial pa su siguiente competencia, cu lo ta “Olympia Amateur 2018” na Las Vegas.
Adrienne ta comparti cu nos su receta preferi cual ta e Spinach Protein Pancake cu e ta prepara pa su breakfast. Entre 5 pa 6 biaha pa siman, Adrienne ta train y tin 1 dia di descanso. Asina mes riba su dianan di descanso e ta haci su cardio, cu ta varia di entre 1:30 pa 2 ora pa dia, dependiendo di kico e mester train cada dia. Desde e prome biaha cu Adrienne a competi (Augustus 2017) su nutricion y training ta den man di su coach Rene Wild. Hunto nan a siña conoce su curpa y metabolismo, manera nan dos ta bisa. Nan tur dos sa mas miho awor con Adrienne su curpa ta reacciona na cierto cuminda, y ki tipo di training/ehercisio ta mas efectivo. No ta 1 – 2 – 3 esaki ta bay! It takes ‘trials and errors’. Y den e deporte aki mas aun e consistencia tambe.
E por ta dificil y sigur na cuminsamento pa mantene un regimen di alimentacion, pero hamas imposibel. Segun Adrienne, e unico cos cu mas e lo rekeri ta un mind-switch, un control mental. E gana y perseverancia pa wak e cambionan y pa yega na bo meta (sea ta pa baha peso, mustra mas ‘lean’ of subi un escenario), mester ta mas grandi cu cualkier cuminda dushi cu bo por gusta. P’e durante competencia e alimentacion no ta su problema, pero ta su regimen di alimentacion despues di competencia ta mas dificil.
“Pero pocopoco bo ta siña… y pocopoco e ta bira un parti di bo bida, y e ta bira un manera di biba y bo ta custuma di haci escogencianan mas saludabel pa e efecto cu e tin riba bo curpa. E mester bira un Lifestyle… un healthy Lifestyle”.
Adrienne no ta mesun ‘lean’ ni na e mesun peso cu e dia cu el a subi escenario ultimo. Pero e no por ta asina ‘lean’ henter e aña tampoco. E ta un proceso y riba escenario ta un ‘moment-opname’ manera nan ta bisa. Y tur esey ta parti di e deporte. Naturalmente, miho bo mantene bo alimentacion despues den bo asina yama off-season, disfrutando di algun cuminda de bes en cuando, mas facil e lo ta e siguiente biaha cu bo mester subi escenario. Pero esey no kiermen cu Adrienne no ta biba saludabel. Y esey no kiermen cu e no ta bibando un ‘healthy lifestyle’.


text:
Bennie for di aña 1949 ora ku e “zwembad” di Rif a habri su portanan ofisialmente a traha einan. Segun e añanan a pasa Bennie a logra finalmente di bira “Beheerder” di e “zwembad”. Al mismo instante e a sigui komo instruktor. Aki e a sigui traha te ku den 1986 despues di 37 aña di trabou na Rif e a fayesé. Durante su karera Bennie ku su gran sentimentu i rèspèt pa su próhimo a gana rèspèt i rekonosementu di tur esnan ku a anda ku n’e i di hopi instanshanan riba nos Isla.
Na aña 1975 Bennie a wòrdu kondekorá ku:
* “Eremedaille verbonden aan de Orde van Oranje-Nassau”.
* Tambe a risibí un plakat di Mérito duna pa
Departamentu di Desaroyo Públiko.
* Kultura i Deporte, pa motibu di su méritonan den e ramonan aki.
* Plakat “Zwem-Pionier” A duna pa N. A. Z. B.
* Plakat di Stichting Rif-Zwembad komo prueba di dedikashon i trabou sobresaliente.
* 1984 Plakat di Mérito Pa labor i kontribushon ekstraordinario na
bienestar di R. K. S. V. SITHOC “voetbal vereniging”.
* 1988 C. S. F “Award” pa dedikashon komo dirigente deportivo.
Bennie tabata un deportista “all-a- round” pero tambe “self-made”.
El a dediká hopi tempu na Boxeo ku pupilanan manera e.o. Galento Jr. Hopi aña tambe e a duna na futbòl kaminda e tabata entrenadó di “welpen”, “pupillen” , aspirant i junior.
El a fungi tambe komo masahista di e ekipo di futbòl grandi SITHOC.
Bennie al lanta e klup di landamentu SITHOC for di apertura di Rif Zwembad, i a traha komo coach den tur e disiplinanan. E tabata masha orguyoso di su pupilonan. Pero semper e tabata papia di esnan ku a destaká manera Randy Wiel, Ruthley Isidora, Nilo Fernandes esakinan di natashon i di Sixto Djun-Djun Rovina di futbòl. Bennie Leito un gran deportista, un gran lider i un instruktor renombrá kende durante hinter su bida produktivo a dediká su mes na edukashon di nos hubentut. Ku gran amor pa nos muchanan semper e tabata presente pa yuda nan ku nan desaroyo tantu deportivo komo humano. Bennie tabata un hòmber ku prinsipionan fuerte. Disiplina tabata laga ku e tabata eksigí di grandi i chikí.
Rèspèt pa un otro ser humano ta un di e balornan mas haltu ku e semper a purba di desaroyá den su alumnonan.
Su relashon honesto i estrikto ku e tabatin ku hende tabata un di e karakterístikanan di su persona ku a demanda rèspèt di tur hende ku a anda ku n’e. Inkansa-bel ku dedikashon i amor e tabata yuda kada mucha ku kier a siña i dediká su mes na landamentu i e tabatin e kapasidat pa mira un talento for di tempran i train e adekuadamente. I asina for di 1949 ora ku e pisina di Rif a keda kla e fundeshi di klup SITHOC a keda forma. SITHOC ta Bennie i Bennie ta SITHOC. Ya for di tempran SITHOC tabatin diferente sekshon manera “figuurzwemmen”, waterpolo i lantamentu kompetitivo.
Tur hende sa di su esfuersonan pa hasi nos klup esun di mas mihó na Kòrsou den tur ramo. I por konstatá ku e a logra e meta ei gloriosamente ku un tim den kual tur e talentonan ku e a deskubrí a haña formashon deportivo i awor ta representando Kòrsou i Antia den un forma ekselente. Bennie ta esun ku a forma e sekshon di veteranonan i e sekshon aki ta un ku a bira masha yega na dje i visa versá.
Manera tur nos miembronan sa SITHOC awor aki ta konsistí ademas di un sekshon di veteranonan di un sekshon di training, sekshon di pre-top, sekshon di tòp, sekshon di “waterballet” (“synchro”), sekshon di “waterpolo” hubenil i senior i un sekshon di instrukshon (“zwemles”). Den su karera komo “beheerder” di “Rifzwembad”, Bennie a konfrontá difikultatnan serio ku e pisina. Pipanan ku frekuentemente tabata frusa i kibra, pòmpnan ku no kier a traha, sefta den laman ku mester a wòrdu kambia etc etc. Pero Bennie semper a logra ku su personalidat persistente pa haña un solushon pa e problemanan aki. Sea ku òf sin rekursonan finansiero pero semper ku hopi sosten i forsa di su amigunan den tur sekshon di nos komunidat e a logra di mantené e pisina di Rif operashonal. Tabata duele ku e último añanan Rif a sigui bai atras apesar di su luchanan.
Den 1983 su speransa a lanta ora ku un rapòrt di un komishon a resultá den un reservashon di 100.000 florin di Banko Maduro pa renová e pisina.
Pero lástimamente no a keda kla.
I p'esei nos kier a hasi un yamada na tur instansianan konserní pa hasi tur esfuerso posibel pa realisá e soño di nos gran edukador, luchadó Bennie pa e fasilidat aki bira un digno di nos komunidat, digno di un persona manera Bennie Leito ku semper a mira e pisina komo un nesesidat krusial pa formashon di nos hubentut.
Tambe no ta kere ku e “Rifzwembad” aki lo mester bira e momento pa rekordá e gran persona aki. I nos ta proponé pa bai yama e fasilidat aki Pisina Memoria Bennie Leito.Laga nos sigui bo ehèmpel Bennie komo lider , edukador, deportista i ser humano.
Bo ta pidi forsa pa bo famianan i nos ta pidi Dios pa bo sosegá na pas.


text:
The content originally appeared on: Diario
ORANJESTAD (AAN): Segun informe di Departamento Meteorologico di Aruba,
esaki ta e situacion general di tempo pa proximo oranan: un ola tropical ta situa den parti oost di Caribe y lo move den area bay west durante e proximo oranan. Esaki lo trece algo di humedad den region local cual por causa un awacero pasahero te breve localmente.
Mas leu por bisa cu stof fini di Sahara lo causa reduccion di visibilidad den region. Personanan cu tin alergia of problemanan respiratorio ta wordo suplica pa tene cuenta cu esaki.
Condicionan maritimo/ estado di lama: na partinan proteha di costa: leve na partinan zuid: modera
na partinan oost te noordwest di costa: generalmente modera
Aviso/ alerta: ta suplica operadornan di boto chikito pa bay cu cautela na partinan oost te noordwest
di costa.


text:
(NLTimes) – Si e moda actual den e pais continua, Hulanda lo tin alrededor di 1.2 miyon empleado migrante trahando den e pais pa aña 2030, segun e reportahe di De Telegraaf cual ta basa riba un estudio pidi pa e asociacion di empleo ABU.
E pais ya caba a conta 750,000 empleado migrante na fin di aña 2019, y e asociacion ABU ta premira cu e cantidad lo solamente keda aumenta pa causa di e escasez di empleado cu ta sigui aumenta den e pais.
Hulanda ta enfrentando escasez di empleado den practicamente tur sector di su economia, y haya mas empleado for di otro paisnan por ta un solucion pa esaki. Anteriormente e luna aki, Minister Karien van Gennip di Asuntonan Social y Empleo a bisa cu e economia Hulandes no por funciona sin empleadonan migrante. “Mi no por imagina con e economia lo cana sin nan,” el a comenta.
Van Gennip ta pensando riba e posibilidad di atrae hobennan for di Spaña y Francia, unda cu tin un averahe hopi halto di empleo pa hobennan, pa asina nan por traha den Hulanda su industria di hospitalidad.


text:
Ora bo fayesé, no ta informá PCN outomátikamente di esei. Bo sobrebibientenan mester partisipá bo fayesimentu na PCN. Si tin derechi riba penshun di sobrebibiente i/òf di wérfano, PCN despues ta tuma kontakto ku bo sobrebibientenan. PCN ta regla outomátikamente e eventual kompensashon di un penshon di sobrebibiente patikular (na un eks partner).
Ora bo partner fayesé
Ora bo partner fayesé, esei no tin ningun konsekuensia pa bo penshun serka PCN. Si no ta pidi bo pa partisipá fayesimentu di bo partner na PCN.
Ora bo yu fayesé
Fayesimentu di un yu no tin konsekuensia pa bo penshun serka PCN. Bo no mester partisipá fayesimentu di un yu na PCN.
Kompensashon di pena (smartengeld)
Si ya bo ta risibí penshun di behes di PCN kaba i bo fayesé, PCN ta paga kompensashon di penshun tres luna mas na bo sobrebibientenan. Sin no tin sobrebibiente i otronan a hasi gastu relashoná ku bo entiero, por tin derechi riba plaka di pena. Tuma den e kaso ei kontakto ku un di nos ofisinanan.
Penshun di wérfano pa yunan ku ta studia òf ta inválido
Wérfanonan te 21 aña ta risibí un penshun di PCN. Wérfanonan entre 21 i 25 aña por haña un penshun di wérfano si nan ta studia òf ta inválido. Na mester demostrá esei ku e formulario Deklarashon di estudio òf invalides wérfano entre 21 i 25 aña. Si un wérfano ta kasá òf tabata kasá, e derechi riba penshun di wérfano ta kaduká.
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>


text:
Resultadonan di Spring Training di ayera:
- Boston Red Sox a derota Tampa Bar Rays ku skor di 11-8
- Miami Marlins a gana St. Louis Cardinals ku skor di 3-2
- New York Mets a derota Washington Nationals ku skor di 2-0
- New York Yankees a perde di Minnesota Twins ku skor di 3-1
Didi Gregorius no a hunga den e partido aki
- Pittsburgh Pirates a derota Detroit Tigers ku skor di 7-3
- Tampa Bay Rays a gana Baltimore Orioles ku skor di 4-3
Jonathan Schoop a konekta 2 hit den 3 turno na bate ku 1 kareda empuha
- Philadelphia Phillies a perde di Toronto Blue Jays ku skor di 10-6
- Chicago Cubs a derota Texas Rangers ku skor di 15-10
- Chicago White Sox a gana Los Angeles Dodgers ku skor di 2-1
- Cincinnati Reds a derota Milwaukee Brewers ku skor di 10-4
- Colorado Rockies a perde di San Francisco Giants ku skor di 4-3
- Seattle Mariners a perde di Cleveland Indians ku skor di 8-6
- Oakland Athletics a derota Los Angeles Angels ku skor di 13-10
- Texas Rangers a perde di Arizona Diamondbacks ku skor di 8-7
- Houston Astros a derota Atlanta Braves ku skor di 8-5
Andrelton Simmons no a konekta hit den 1 turno na bate
- Kansas City Royals a gana San Diego Padres ku skor di 4-1
Partidonan di Spring Training pa awe:
- Atlanta Braves kontra Philadelphia Phillies
- Boston Red Sox kontra Minnesota Twins
- Detroit Tigers kontra Houston Astros
- Tampa Bay Rays kontra New York Yankees
- Toronto Blue Jays kontra Boston Red Sox
- Washington Nationals kontra Miami Marlins
- St. Louis Cardinals kontra New York Mets
- Los Angeles Angels kontra Oakland Athletics
- Los Angeles Dodgers kontra Kansas city Royals
- Arizona Diamondbacks kontra Cincinnati Reds
- Chicago White Sox kontra Seattle Mariners
- Cleveland Indians kontra San Francisco Giants
- Milwaukee Brewers kontra Chicago Cubs
- San Diego Padres kontra Chicago White Sox
- Texas Rangers kontra Colorado Rockies
- Pittsburgh Pirates kontra Baltimore Orioles
Breve:
- E ekipo di Dobel A Frisco RoughRiders a anunsia ku outfielder Chris Garia lo habri e temporada 2015 huntu ku e ekipo. Temporada pasa Chirs tabata ku e ekipo di Myrtle Beach Pelicans den klase A. Akinan e la logra un promedio di .284 den 101 partido ku 45 base roba. Chris ta keda konsidera e pelotero di mas velos den e aktual farm system di Texas Rangers.
- Didi Gregorius tabata plania pa kuminsa hunga awe atrobe ku e ekipo di New York Yankees despues ku e la leshona su pols den wikent tras di lomba. Pero segun manager di e ekipo, Jou Girardi tin un chens ku tog Didi no ta hunga awe. Segun e manager ainda e pols di Didi ta un tiki hincha pues e no sa si e ta laga Didi hunga awe ainda.
- Segun informashonnan, Yurendell de Caster ta den negosiashon ku e ekipo di Toros de Tijuana den e Liga di Beisbol Profeshonal na Meksiko pa e temporada 2015.


text:
KRALENDIJK- Awe mainta branspùit mester a akudí na fèlt di ATC pa paga kandela ku a surgi den kònteiner riba e rereno.
Kuerpo di bombero a hasi nan esfuerso, pero práktikamente tur kos a kima den e kònteiner. Ta trata di diferente unifòrm ku tabatin di e muchanan i algun aparato elektróniko.
No tin masha informashon spesífiko ainda, kiko a sosodé ku e kandela a sende i kousa e daño ku por sierto ta hopi grandi.
Investigashon
E kaso ta bou di investigashon i a komprondé ku den siman lo haña mas klaridat, despues di investigashon, kiko eksaktamente a sosodé.


text:
“Un tremendo experiencia ta loke e team di AKB a pasa aden,” ta palabranan di Sensei Felix Tromp, actual presidente di Aruba Karate Bond. Su persona tabata presente na World Trade Center na Corsow den siman di 23 pa 28 di mei ora cu su team a participa na un di e campeonatonan di mas grandi di karate.
Atletanan top
Aki ta unda atleta Juan David Velasquez a presenta fuerte den e categoria “kata” (tecnica di karate) contra un total di 27 atleta di diferente pais sacando un score di 20.4. Motibo pa ta orguyoso ya cu ta prome biaha cu Aruba ta participa den e seccion ” kata” . Y aunke no a pasa e ronda, Juan David Velasquez a logra un bon posicion y sa exactamente kico mas falta pa mehora. Pa Alejandro Gonzalez Lujan cu a competi den categoria “kumite” (esta bringamento), e pelea tabata sublime y unda el a bringa ferozmente contra Uruguay. Den e ultimo minuut e ta perde 1-0. Su satisfaccion ta grandi ya cu el a demostra cu un guerrero real ta esun cu ta lucha te final. Den historia di AKB, atletanan tabata score 8-0 of 9-1 na fabor di e contrincante. Alejandro Gonzalez Lujan cu e pelea aki – y su prome biaha participando den categoria adulto- a demostra cu Aruba ta bayendo padilanti lento pero sigur direccion e podium.
Coach y arbitro PKF
Otro logro ta e hecho cu tanto e coach como un miembro di directiva a pasa exitosamente nan examennan di e Federacion Pan Americano di Karate. Palabra di pabien ta bay pa “sensei” Alberto Gonzalez Lujan cu ta coach PKF (“kata y kumite”) y ‘sensei” Gustavo Velazquez cu ta arbitro PKF (“kata y kumite”).
Gradicimento
AKB ta gradici directiva, tur karateka miembro, tur mayor, tur boluntario, amigonan di scol di karate di Boneiro, Corsow y tur organisacion cu semper a sostene nos. Pronto AKB lo presenta su seleccion hubenil 2022 kende tambe ta preparando pa ranca sali positivo!


text:
Aruba Bank tabata presente durante fin di siman, na e di e prome edicion di e proyecto “Playa Film Festival’ 2021, organisa pa Fundacion CINEARUBA na Atelier 89. Durante di tres (3) dia a presenta diferente tayer di cine, seminario, master class, y evento di networking.
Segun Juan Francisco Pardo, Coordinador di e projecto: Festival di cine ta un oportunidad pa trece esnan cu ta traha pelicula, talentonan emergente, profesionalnan di arte y publico hunto y intercambia experiencia y ideanan. Aruba Bank ta satisfecho di aporta na desaroyo di arte y di sostene e proyecto aki. Masha pabien na e organisadornan cu calidad di e tayernan impresionante!


text:
E propiedadnan di comcomber ta realmente hopi y su beneficionan ta varia desde aporte nutricional pa salud, te cu extraccion di componente importante pa realisacion di crema, producto estetico y unguente pa calma kemadura y cura herida.
Curpa hidrata:
Consumo constante di comcomber ta brinda e extra cu nos cuero tin mester pa keda sano y radiante.
Peso ideal:
Ta logra calma y disminui e ansiedad facilmente entre cuminda y ta yuda regula e transito intestinal y mehora estreñimento.
Riñon:
Elimina exceso di likido den curpa y tambe ta faborece e disolucion y eliminacion di piedra renal.
Beyesa:
Ta mehora aspecto di cuero, aportando un apariencia fresco y hoben, mientras ta logra cu e huñanan y cabey ta crece mas fuerte y briyante.
Combati mal aliento:
Ta percura pa bo djentenan y encia ta mas saludabel y ta otorga un aliento fresco.
Wayaba:
Debi na su vitamina B complex, sucu y otro elemento, e ta repone e perdida di algun di e nutrientenan y ta contribui na disminui e sintomanan di dolor di cabes y malestar.


text:
LOS ANGELES – E ekipo di Los Angeles Dodgers a yega na un akuerdo ku pitcher, Kenley Jansen. E akuerdo ta un akuerdo di un aña pa un montante di $4.3 mion.
Den un deklarashon Jansen a bisa, “bo ta mira bek, un catcher, luchando ku bateo, nan ta pone bu riba montikulo i nuebe luna despues bo ta den Liga Grandi. Ta inkreibel kon kos ta bai, asina lihé. Sin bo sa, bo ta firmando un kontrakt mionario. Hopi impreshonante. Mi tin ku keda humilde. Mi no sa kiko pa bisa. Mi tin ku mehorá mi mes kada aña.”
Kenley su kaso dilanti e panel di arbitrahe tabata di skedjel pa febrüari 18 na Tampa, Florida. Jansen tabata pidi $5.05 mion i Dodgers a ofresé $3.5 mion. Finalmente, e dos partido nan a topa na mitar kaminda.
Jansen temporada pasa tabata tin un rèkert di 4-3, ku un efektividat di 1.88 i 28 wega salba.


text:
Tuma un minuut durante siman santo pa tambe reflexiona y haci lo corecto, siendo un bon cristian!
12 April 2017
Actualmente, nos ta den siman santo. Un periodo hopi importante pa hende religioso y spiritual. Un periodo unda ta wordo conmemora e grandeza di e amor pa hende, e sacrificio y e resureccion di Hesus pa hende. Pues un temporada di reflexion y no uno di solamente campamento y fiesta. Pero a pesar cu mas di 80% di nos pueblo ta pertenece na un religion of ta yama nan mes cristian, parce cu algun ta lubida dicon nos ta celebra siman santo. Kisas ta pasobra nan a wordo indoctrina pa lubida esaki, of kisas simplemente nan ta mira con esunnan cu mester duna e bon ehempel ta maluza religion pa yega na nan metanan personal, absolve nan mes di nan picanan contra e sociedad y ‘get away’ cu tur maldad, pasobra nan a bira un ‘niet zomaar iemand’ riba custia di pueblo.
Religion no tin e meta pa haci ningun hende dependiente di otro. Cu religion si ta wordo maluza pa logra esaki, ta un berdad. Pero esey no kiermen cu e ta bon of cu e mester wordo acepta of tolera. Hesus a lanta contra esunnan cu mester a duna e bon ehempel, pero cu tabata maluza religion pa poder y enrikecimento personal. Hesus a drenta den tempel, bolter tur e mesanan y core cu tur esunnan cu tabata haci negoshi den tempel, asina ilustrando e decadencia moral y social. Cu na final, Hesus su accion di ‘ruim op de boel’ corupto a conduci na su crucificacion, pasobra un di su mesun discipel a traicion’e y cu e pueblo indoctrina a scoge pa laga e ladron y violado Barabbas liber, esey no a pone Hesus cobardia. Hesus a acepta su destino y e a paga e prijs maximo pa su accionnan di para decadencia y corupcion. Loke Hesus a mustra nos, ta cu ora algo no ta bon of corecto, e mester wordo para, sin importa e sacrificio!
Loke a wordo describi aki, ta loke ta pasando actualmente na Aruba. Pa decadanan largo, abuso contra humanidad ta wordo practica y decadencia social ta wordo promovi. Tur esaki pa mantene un situacion di caos y dependencia politico intacto, pa asina e grupito privilegia keda na poder pa sigui bira mas miyonario. Tristo pa mira con algun hende cristian no kier mira esaki, mientras cu e situacion actual di Aruba a wordo describi exactamente den Bijbel. E uzo di e grupo ‘Tonton Macoute’ rond di e politico tradicional, pa intimida y silencia pueblo. E uzo di e fanatico politico cu a haya un ‘cos’, pa laga esun debil pensa cu un dia e tambe lo bay haya un ‘cos’ di e politico tradicional. E uzo di speechnan elocuente, pa laga un parti di pueblo kere cu e politico tradicional ta un Dios y cu e so tin e sabiduria unico y perpetuo pa guia e pueblo. E uzo di prensa pa no solamente tapa bagamunderia y indoctrina un parti di pueblo, pero tambe pa trata di mantene e mito di ‘rescate y vision economico’ intacto y bibo. Y pa laga tur hende kere cu e politico tradicional ta e unico cu por pensa, por presenta plan bunita y ningun hende mas! Sin dje, of su partido, Aruba ta perdi!
Den e periodo di siman santo, ban reflexiona riba e situacion di nos isla, tur e abuso y mentira politico y e destruccion structural di nos identidad, cultura y naturalesa. Ban reflexiona con Aruba a wordo dividi pa metanan politico y cu e Arubiano awendia no ta sinti su mes respeta na su propio pais mas, pasobra algun politico tradicional pa añanan largo a compensa e perdida di voto bou di e hende local pa esun di otro pais, cu si lo keda fiel y gradicido na dje eternamente. Entreguismo, decadencia social y corupcion awendia ta na orden di dia. Pues tuma un minuut durante siman santo pa tambe reflexiona y haci lo corecto, siendo un bon cristian!


text:
Inter Willemstad ayeranochi, djasabra 25 di novèmber, a goliá Centro Barber ku skor di 5-0. Un dia promé, esta djabièrnè, Skèrpènè a gana ku skor minimo (1-0) di Centro Dominguito. Ku e triunfo aki e tim di Fraternan a pasa okupá un ratu e promé puesto den Liga MCB.
E kampionato den divishon superior di Federashon Futbòl Kòrsou (FFK) a sigui e wikènt aki. Tabatin wega djabièrnè i ayera, miéntras ku awe tardi ku anochi tambe tin dos wega program.
Skèrpènè a gana e wega di djabièrnè di Centro Dominguito ku gol di Nicolas Rocha Gomez. E atakante aki a skor na di 16 minüt di wega. Ta su di 8 gol den Liga MCB e temporada aki.
Ku e triunfo ei Skèrpènè a pasa pa okupá e promé puesto riba tabla di posishon ku 32 punto. Esaki ta 1 punto mas ku Jong Holland ku awe ta hunga kontra di FC Sithoc den Stadion Ergilio Hato. Ku un viktoria e tim trikolor ta bolbe pasa pa promé lugá.
E kampionato den Liga MCB a sigui ayera ku dos wega. Den Stadion Ergilio Hato di Sentro Deportivo Kòrsou SV Vesta i SUBT a topa otro. Esaki a tèrminá den un empate na 0 gol.
Den Stadion Dr. Antoine Maduro e tim di Centro Barber a sufri un derota grandi. Inter Willemstad a gana ku skor di 5-0. Na di 37 minüt di wega Terrence Richardson a habri e skor. Despues Stallone Isenia na di 49 minüt a ampliá e skor na 2-0. Sinku miüt despues Rudrick Pop a skol e di 3 gol. Na di 70 minüt Ruensley Leuteria ta hasi e wega 4-0 i finalmente na di 79 minüt Shakir Amerikaan tambe ta skor.
Ku e triunfo Inter Willemstad a fortifiká su posishon na di 4 lugá riba e tabla di posishon. E tim di Vredenberg i bisendario tin awor 24 punto for di 14 wega.
E kampionato ta sigui awe ku Jong Holland kontra FC Sithoc den Stadion Ergilio Hato i den Stadion Dr. Antoine Maduro ta topa otro Victory Boys i Undeba. E weganan aki ta kuminsá 6or di atardi’ki.


text:
E siman aki vakantie grandi ta cuminsa pa nos muchanan cu ta un temporada cu tur mucha tin derecho di disfruta optimalmente di dje. Mescos cu tur mucha tin derecho riba un nomber, nacionalidad, educacion y hopi otro derecho mas, un di e derechonan sumamente importante ta e derecho riba proteccion. Tur e derechonan di mucha ta ancra den un tratado di cua Aruba tambe ta forma parti di dje. Kiwanis Club of Aruba y Cruz Cora Aruba ta dos organisacion cu nan mesun identidad pero un di nan metanan principal ta pa yuda e comunidad a base di un concepto voluntario. Na e momento aki tur dos organisacion ta pidi ayudo bek di e comunidad door di sostene nan campaña contra varios tipo di abuso, mas tanto abuso di mucha: abuso sexual, abuso verbal y abuso fisico.
E campaña tin como lema NO SCONDE MAS, cu ta wordo sosteni door di varios persona cu diferente background y di edad varia manera ex-Gobernador Sr. Fredis Refunjol, Dr. Louise Rafael-Croes, Dr. Sharline Vis, Sra. Trudy Hassell, Sra. Janine Rodriguez, Sra. Shohaira Barnes-da Silva, Sr. Roderick ‘Rocco’ Franken, Srta. Sophie Petrocchi, Sr. Robert J’eandor, Sr. Zhyon Dania. Durante e vakantie grandi varios spot lo wordo pasa riba television, social media sosteni door di avisonan den corant. Banda di esaki varios interview cu expertonan riba e tema. Durante e luna di augustus e campaña lo continua cu varios presentacion den e barionan strategico duna dor di Dr. Rafael-Croes, Dr. Sharline Vis, Sra. Janine Rodriguez y Sra. Trudy Hassell.
Ban sostene hunto tur esnan cu ta vulnerabel den nos comunidad y cu no tin voz of sosten optimal. Si bo wak algo, raporta esaki na e instancia (nan) concerni.


text:
Tokante Plenchi di Trabou
Koperashon di OLB i SZW
Entidat Públiko i gobièrnu sentral ta traha huntu den Plenchi di Trabou. Mediashon laboral ta un tarea di e isla (OLB) i dunamentu di ònderstant i pèrmit di trabou ta un tarea di gobièrnu sentral (unidat SZW di RCN). Entidat Públiko i gobièrnu sentral ta traha estrecho huntu den Plenchi di Trabou. Asina por yuda buskadó i i dunadó di trabou mihó i ta fortifiká e situashon sosioekonómiko di Boneiru.
Nos metanan
Pa fortifiká ekonomia lokal i amplia abilidat pa yuda propio kurpa, Plenchi di Trabou kier realisá e siguiente metanan:
- Máksimo oportunidat pa habitantenan di Boneiru haña trabou i pasa pa trabounan mihó pagá.
- Servisio integral optimal na dunadó- di trabou i empresarionan prinsipiante.
Bo ta buskando trabou?
Plenchi di Trabou ta yuda habitantenan di Boneiru haña trabou. Esaki ta oumentá e seguridat di eksistensia i e kapasidat pa para riba propio pia. Punto di salida ta trabou, pero kaminda esaki no ta posibel, Plenchi di Trabou por duna informashon tambe tokante (re)kapasitashon, ‘coaching’ òf ònderstant. Wak aki pa tur vakatura òf yena aki bo datonan pa un kombersashon di ‘intake’.


text:
Diamars atardi a drenta informe di un accidente cu hende herida na e crusada banda di CMB na Palm Beach, mesora a dirigi tabtonpolis como ambulans na e sitio. Na yegada di e patruyanan di Noord y Strand mesora a cuminsa cera e caminda pa evita e trafico tranca. Polis di trafico tambe a presenta pa asina tuma datos di e accidente, y a saca afor cu e Nissan Sentra color blauw tawata bayendo direccion ariba y na dado momento un Toyota Passo (RHD) a sali for di banda pazuid pa bay noord.
E vehiculo aki no a distingi e Nissan Sentra y a sali dilanti dje cu consecuencia cu a accidenta. Daño material ta basta grandi, e chauffeur di e Sentra a keda herida. Mesora a pidi presencia di ambulans pa asina atende cu e persona, y despues a transporte pa hopital.
E dama chauffeur tambe a wordo atendi pa e personal di ambulans door cu e ta sinti dolor door di e impacto. Takelwagen a wordo pidi pa asina kita e Nissan Sentra for di caminda door cu e no por move riba su mesun forsa.


text:
Di dies Karta Habrí na Poder Hudisial
NOS LO NO KEDA ZUEIF NA INDIA. Pero hasta pa nos na Boneiru ta bon pa buska lus kaminda e ta bria. Algun siman pasá e Parlamento di India a pasa un lei dunando gobièrnu influensia riba nombramentu di huesnan.
Totalmente demokrátiko, nò? Ta un lei? Awèl, Korte Supremo di India ta pensa otro. Nan a para gobièrnu. Nan a chèk e lei ku Grondwet y a deklar’é nulo!
Pues Korte a para e peliger pa gobièrnu haña influensia riba nombramentu di huesnan. A tira e lei ei den bak’i sushi! Esei por parse anti-demokrátiko, pasobra e lei t’ei. Pero Korte di India a kibr’é tòg. Pasobra e lei konserní ta violá Grondwet, ku ta preskribí ku poder hudisial ta y mester keda independiente y imparsial. Esei ta un parti esensial di e sistema di separashon di podernan den kualkier demokrasia. Si gobièrnu ta haña influensia riba nombramentu di huesnan, agèndanan polítiko lo drenta sala di korte sin nota. Y esei no ta akseptabel.
TÒG EL A SOSODÉ NA HULANDA KABA! Promé a bini e asina yamá ‘Raad voor de Rechtspraak’, ku a duna gobièrnu influensia indirekto riba poder hudisial. Ex P-G Hartkamp na Korte Supremo di Hulanda a mustra riba esaki (mira nos Promé Karta Habrí “E Gòlpi di Estado Sekreto Infiltrando Mundu Oksidental”).
Despues a bini e AIVD (es desir, e ‘CIA’ di Hulanda). Nos no tin prueba di esei ainda. Pero, paga tinu! Den práktika e ta bai mas òf ménos asina aki.
Sierto huristanan (miembronan di OM, huesnan òf abogadonan) ta duna informashon na AIVD. Si un sierto kaso por forma un peliger pa ‘siguridat’, AIVD ta informá Presidente di Korte, por ehèmpel. Resultado: un desishon di Korte inkomprendibel. Nos no ta referí aki na e hecho ku AIVD por ta lesando e e-mailnan di sierto abogado- òf huesnan ‘sospechoso’ y ku kisas ta skuchando nan telefòn. Nos ta konsiderá esei probabel. Pero laga esei un banda.
NOS TA REFERÍ NA SIGURIDAT komo medio pa tapa e Gòlpi di Estado Sekreto. Un ehèmpel lo demostrá kon fásil e ta pa infiltrá poder hudisial usando e palabra mágiko di ‘siguridat’.
Outor di e artíkulo aki tabatin e privilegio di por a traha 4 luna komo diputado na Boneiru. Un amtenar a haña retiro. El a splika entre otro e diputado nobo ku no tabatin niun motibu hustifiká pa su retiro. Despues di a studia su fail a yega na e konklushon ku e amtenar tabatin rason. Pues a tuma e desishon pa dun’é su trabou bèk. Pero Gezaghebber tabata protestá enérgikamente kontra esaki, ounke su argumentonan tabata fofo pa no bisa ridíkulo.
Ta p’esei e amtenar a haña su trabou bèk apesar di e protestanan di Gezag. DESPUES Gezag a splika nos ku a duna e amtenar retiro pa motibunan di SIGURIDAT. Ora a pidi Gezag den ki sentido presis e amtenar aki tabata forma un peliger pa siguridat, el a kontestá ku e no por a bisa, pasobra esei mester a keda sekreto! Pues te dia di awe nos no sa.
Mientrastantu 4 aña a pasa, anto e amtenar konserní ainda no a bula Boneiru. Asina nos ta mira kon fásil ta pa usa ‘siguridat’ komo medio pa infiltrá den gobièrnu.
TEMPU DI GUERA. Nos tin ku komprondé ku nos ta den Guera. E guera aki ta ASIMÉTRIKO. Ta hib’é na tur sorto di manera: ekonómiko (sanshon, soborno y ‘economic hit jobs’), monetario, polítiko (aliansanan y isolashon), militar (‘proxy wars’), informátika (spionahe y almasenamentu masal di informashon), teknológiko (‘drones’, armanan den espasio), media (propaganda y ‘media hit jobs’) y hasta spiritual (stekmentu di fanátikonan religioso).
Nos no a realisá ku e Terser Guera Mundial ya a kuminsá kaba, pasobra ta hib’é na un forma asimétriko. Totalmente diferente ku ántes. Un Era Nobo, un tipo di guera nobo.
Y e preshon di guera ta hustifiká uso di SIGURIDAT komo medio pa infiltrá tur kaminda y dirigí tur kos via di e kanalnan ei. Poder hudisial no por ta un eksepshon. Esaki ta splika di kon Korte ta dikta fayonan straño tin biaha, ounke tin otro motibunan tambe naturalmente.
Nos no ta ofresé prueba di loke nos ta skirbi akinan. Nos NO tin prueba. Nos ta analisá a base di sierto indikashon- y señalnan. Y esnan ku sí tin e pruebanan no mag papia. Pasobra tur esaki mester keda sekreto!
Nos Kortenan NO mester tolerá e práktikanan aki y kore ku kualkier forma di infiltrashon resolutamente. Manera Korte di India a hasi. E stándart pa nos Korte mester ta demokrasia y derecho humano. Nada otro.
Boneiru, 30 di òktober 2015
Michiel Bijkerk, abogado


text:
E bishitá Di novosibirsk Bishitá di Persona
Stat aki ta petishon pa Paso romantici i sa nobo persona
Encontra den novosibirsk aworNa e ta ideal e Siguiente lugánan: parque nòmber di Giro ku un bunita carol, E parque di ocho di E Strea ku un grandi Playa i comun, e mondi Bula na playa of na Playa sentral, ku semper ta Popular entre e studiante i Di hubentut. Alegre e pasa flavia di Para, pa sinta riba e Cafe di suplente. Òf sumérgete den e bida Di anochi di genres, pa E gigante, ta e kabes Di Baranka kita. Milnan di bunita kisas i Di e chikitu di silberie, Ku ta deseá sa nobo Persona, hubileo. Met di nos i misterionan. Den pensioen pa forma Fásil I rápido pa sa hendenan Den novosibirsk, novosibirsk, rusia. Denise sin registratie, inisia sesion Den e sistema pa uza E lugá.


text:
Un biaha mas por a mira riba social media un denuncia den forma di video, di con un Taxi Pirata ta opera libremente te cu a bay busca turista na porta di hotel. Aki un taxista legal a tuma e iniciativa di graba e proceso cu tabata tumando lugar na e momento ey pa mustra e lucha cu nos taxistanan ta hibando contra taxi pirata. Por a mira tambe con fresco e chauffeur di e taxi pirata a bira riba e taxista cu tabata filmando, y sin cuero di cara a sigui haci su trabou pirata pa transporta e turistanan.
Logicamente e tabata un experiencia y un bista masha mahos mes pa e turistanan cu inocentemente tuma e oferta di e taxi pirata aki. Pero tampoco por culpa e taxista legal di a reacciona riba e mal hecho di e taxista pirata. E taxista legal tabata simplemente defendiendo su pan.
Pero ken ta e autoridad responsabel pa tuma accion den un caso asina? Mientras cu tin un hopi hende ta punta dede riba Minister Romero y su Departamento di Transporte Publico (DTP), e realidad ta cu e responsabilidad pa tuma accion directo contra un taxi pirata ta di polis. Mirando cu generalmente e taxinan pirata ta autonan particular (plachi A), e unico autoridad cu por tuma medida ta polis. Pero nos por mira cu polis mes no tin e manpower tampoco pa atende casonan asina pasobra nan man ta yen.
Lo ta interesante pa sa di parti di Ministernan Bikker y Romero, encarga cu e carteranan di Husticia y Transporte respectivamente, si nan a sigui cu e task forse pa controla e taxinan pirata, manera cu nan a yega di anuncia den pasado. Pasobra si no haci algo liher, e situacion lo keda escala y cu consecuencianan lamentabel pa nos taxistanan cu ta traha legalmente pa gana nan pan di cada dia.


text:
SAO PAOLO – Ku e viktoria di 2-0 kontra Chile, e selekshon Hulandes ta klasifiká na kabes di Grupo B pa oktavo di final. E selekshon Oraño no tabata tin mester di un viktoria kontra Chile, ya komo ku un empate tambe tabata sufisiente pa e selekshon klasifiká na kabes. Pero Leroy Fer i Memphis Depay tabata tin otro intenshon. Leroy a drenta e partido na di 75 minüt i apénas dos minüt despues a habri e markadó pa Hulanda. Una bes ku Fer a tuma e inisiativa, Memphis Depay no a keda atras i ta hasi e skor 2-0 den di 92 minüt di e partido.
Ku e liderato den Grupo B sigurá, e selekshon Hulandes mester a warda riba e resultadonan di Grupo A pa sa kontra ken nan lo hunga djadumingu 29 di yüni próksimo. Den Grupo A Brazil a derota Kamerun ku skor di 4-1 i Mexico a derota Kroasia ku skor di 3-1. Ku e resultado aki Brazil a klasifiká komo lider den Grupo A i lo hunga kontra Chile, i Mexico lo enfrentá Hulanda.
E selekshon Hulandes a topa ku Mexico na seis okashon den su historia. Na aña 1961 tabata e ultimo biaha ku Hulanda a pèrdè kontra Mexico. Despues di aña 1961 e Hulandesnan a gana na tres okashon i empatá na un okashon.
E partido di djadumingu ta bai bira un partido hopi interesante ora ku e selekshon ku mas gol na fabor te ainda den Mundial topa ku e selekshon ku ménos gol kontra despues di tres partido den Mundial. E mashin Oraño a produsí 10 gol den e mundial aki, miéntras ku e Mehikanonan ta den oktavo di final ku solamente un gol kontra.


text:
Arnhem, Hulanda:
Recientemente corte na Hulanda a sentencia un homber procedente di e cuidad Arnhem cu un castigo di prison di 1 aña y mey, e homber aki a wordo gelink cu sigur un 30 caso di abuso sexual.
Segun Corte na Zutphen e homber Roeland P. (47) a abusa di 27 mucha homber menor di edad. Pa e casonan aki hues a sentencia Roeland cu 3 aña di castigo di prison di cual mitar ta voorwaardelijk. Banda di esaki P. a haya un proeftijd di 5 aña y tambe e mester paga cada mayor di e muchanan aki un suma di 500 of 750 Euro como daño di perhuicio.
E castigo cu hues a dicta tabata mas pisa, cu locual Ministerio Publico a exigi. Na cuminsamento di juni, officier van Justitie a exigi 3 aña di castigo di prison, di cual dos aña ta condicional, tambe a pidi 240 ora di taakstraf/ trabou comunitario.
Corte a dicta un castigo mas pisa di locual a wordo exigi pa Ministerio Publico, pa motibo cu hues ta haya cu ta trata di un cantidad grandi di victima y tambe e abusonan sexual a tuma lugar durante un periodo basta largo, entre 2014 cu 2020.
Roeland P. tabata un docente na Fries Gymnasium durante schoolreisjesnan, e tabata gara su victimanan. E tabata seducinan cu un storia cu e ta bay prepara un speurtocht y cu e mester ayudo di e muchanan. Despues e ta papia su victimanan y convencenan pa mustr’e nan parti intimo, mayoria a coopera completamente cu nan meneer, mientras cu Roeland scondi tabata filma su victimanan. Durante interogacion Roeland P. mes a declara cu por ta trata di mas di 200 mucha, cu e la molestia sexualmente.
Roeland a admiti den Corte cu den un di e casonan a bin na mishimento tambe y di cual e mes a bisa cu e la pasa e grens. E la declara den corte abiertamente cu e ta un pedofiel desde su 17 aña y cu e ta gusta mucha hombernan di rond di 12 aña.
Na 2012 ela wordo saca for di un grupo di scouting pa motibo cu e lo a mishi cu mucha y e tabata keda pasa e grens, esaki Roeland mes a splica den corte. Como hobby e tabata core hopi rond riba bais y descubri sitionan unda tin mucha homber nan ta hunga. P. tabata bin facilmente den contacto cu su victimanan, y nan tabata cay facilmente den su weganan. Asina e tabata haci yen di wega cu e muchanan, tur tin di haber cu nan parti intimo, ponenan pishi den botter, pishi pa paga candela etc. Tambe e tabata splicanan tocante masturbacion, laganan haci’e pa e mira.
Despues cu Roeland P. a wordo deteni, e la entrega polis un diario, den dje e la skirbi di tur su actonan di pedofilia.
Corte a confirma cu locual e la filma di su victimanan ta kinderporno y esaki a keda prueba cu P. tabata den posesion di kinder porno.
Officier a declara den corte cu P. ta un sospechoso hopi habri, inteligente y hopi cooperativo.
Hues durante sentencia a pone un condicion extra cu Roeland lo mester bay bou tratamento y su computer lo wordo controla regularmente si tin potret of video di kinderporno. Tambe bou niun condicion e no mag ehecuta su trabou como docente y ta prohibi pa tin contacto cu menornan di edad.


text:
Dia Mundial di Prevenshon di Suisidio 2021
Dia Mundial di Prevenshon di Suisidio 2021
Willemstad – Dia Mundial di Prevenshon di Suisidio anualmente ta tur 10 di sèptèmber i tin e meta pa krea konsientisashon riba prevenshon di suisidio rònt mundu. E tema di e aña aki ta: “Ban krea speransa atraves di akshon”. Mester di akshon konhunto riba tema tan delikado i urgente aki den konteksto di salú públiko. Nos tur, famianan, amigunan, kompañero di trabou, miembro di komunidat, edukadó, lidernan religioso, profeshonalnan di salú, funshonarionan di gobièrnu i Parlamentu por yuda prevení suisidio den nos komunidat.
Meta di e dia
E meta di e dia aki ta pa krea konsientisashon, promové e kolaborashon bou di e diferente “schakelnan” den e kadena i empoderá komunidat pa siña kon rekonosé intento i prevení suisidio. Pero tambe komo prensa responsabel dor di publiká mensahenan positivo i informativo enbes di praktiká periodismo sensashonalista. Pone atenshon speshal na e grupo di riesgo manera hubentut, fasilitando debate sano riba social media riba e tema di salú mental den diferente setting (na kas, na skol, na trabou etc.). Tambe ta enkurashá e persona ku a trata di kometé suisidio òf ku a keda afektá dor di suisidio pa nan kompartí nan historia i buska ayudo profeshonal.
Ban pa Speransa atraves di akshon
Suisidio i intento di suisidio tin un efekto di dominó ku ta afektá no solamente e persona pero tambe famia i komunidat. E faktornan di riesgo di suisidio manera pèrdida di trabou, pèrdida di kas, trauma òf abusu, trastorno mental i uso di supstansha pero tambe e barera pa yega na ayudo médiko a bira pio aktualmente pa motibu di Covid-19. Un aña despues di Covid-19, hopi hende ta indiká ku nan salú mental a bai atras.
Por prevení suisidio
E forma prinsipal pa prevení esaki ta; restringí akseso na medionan ku ta uza pa suisidio manera arma di kandela, pestisidanan venenoso etc., fortifiká maneho di salú mental, prevení mal uzo di alkohòl i droga i promové informashon responsabel via media tokante e tema. Prinsipal obstakulonan pa e buskeda di ayudo ta; falta di konsientisashon i stigma soshal. Esakinan ta suprayá e nesesidat di konsientisashon riba e tema di salú mental i kombatimentu di e stigma rondó di esaki. Pa mas informashon òf ayudo por tuma kontakto ku PSI Skuchami riba e numbernan di telefòn: Montaña 690 0593, Brievengat 690 3306, Otrobanda 690 0591 i Tera Còrá 690 0595.


text:
KRALENDIJK – Aunke cu tin 900 caso activo di Covid19 y 6 hendfe hospitalisa, no ta necesario pa pone Toque de Queda na Bonaire. Asina gezaghebber di e isla, Edison Rijna a bisa durante un conferencia di prensa diabierna atardi. E isla a conoce un record di 245 caso positivo pa un solo dia diabierna. Y e siman aki (ayera) a conoce 2 morto. E mandatario a anuncia varios medida adicional pa combati e contagio serio cu e isla ta conociendo, tur pa motibo di Omicron.
Entre e medidanan, tur negoshi mester cera 10or di anochi, y mayoria lugarnan mester opera na 50% di e capacidad di e lugar y tur caminda mester tin un tapaboca. Entierro por tin 30 hende maximo y misa mester tin 50% di capacidad y no ta permiti cantamento durante misa. Ta prefera misa digital si ta posibel.
Tur e medidanan ta drenta na vigor diasabra y ta valido te 4 di februari 2022. Y entrante diadomingo awor, ta considera tur pais di riesgo halto.


text:
The content originally appeared on: Diario
Rechazo publico ta haci situacion mundial mas dificil pa maneha — *Mundo di biahe ta prepara su mes pa turismo den recesion — *Decisionnan clave na hopi pais mester wordo revoca den crisis
ORANJESTAD(AAN)—“E problema mas serio cu lidernan di paisnan liber rond mundo ta confronta ta, pa haci publico realisa cu cambionan grandi a presenta nan mes na mundo, cu riba tur nivel mester adapta su mes.”
Expertonan riba tereno economico y financiero cu DIARIO a consulta den cuadro di desaroyonan preocupante cu ta manifesta nan mes tanto riba tereno local como internacional, a trece dilanti cu uno di e problemanan mas serio cu tin na e momentonan aki ta e hecho cu hende kier ignora e realidad mundial.
“Mundo ta enfrente un situacion sumamente dificil. For di fin di Segundo Guera Mundial, incidentenan a presenta nan mes pero e colapso mundial di 2020 tabata algo pa cual mundo no tabata prepara,” informantenan ta mustra.
Na e momentonan aki ta sumamente dificil pa haci hende comprende, cu e situacion mundial cu a presenta su mes, no ta algo cu lo conoce solucion riba termino cortico pero mas bien ta inicio di situacionnan serio pa cual comunidad mundial mester prepara su mes y pa cual tur sector mester prepara nan miembronan.
Informacionnan clave cu DIARIO a ricibi ayera ta indica, con na practicamente tur pais mester tuma medidanan di un of otro forma pa atende cu problemanan serio cu a presenta.
Uno di e problemanan serio na paisnan cu clima friu ta e prijs di gas y petroleo, cu a haci cu na e momentonan aki mester lubida clima cu tur resultado cu esaki lo por tin, pa haci uzo di entre otro carbon pa produci calor na lugarnan friu.
Na lugarnan calor, mester mira con ta haci pa percura pa publico por sigui uza airconditioning na prijs cu por paga.
E factornan aki ta mishi cu detayenan di loke ta luho. E aumento mundial di prijs ta nifica cu famianan mester atende cu nan fondonan y mira con ta gasta placa cu prijsnan cu ta subi y lo sigui subi den un careda pa inflacion, cu tur gobierno na mundo ta trata di confronta.
Informacion cu a drenta di aumento di prijsnan rond mundo ta sumamente preocupante mescos cu informacionnan cu ya den mundo internacional di turismo, a cuminsa prepara pa hunto discuti por ehempel “turismo den recesion”.
Pa Aruba esaki sigur ta un topico sumamente interesante ya cu e ta mustra cu pa 2023 mundo di turismo mester tene cuenta cu e resultadonan cu inflacion, y manera ta wordo spera recesion, lo tin pa turismo.
Informantenan ta indica cu e preocupacion mas grandi ta keda cu segun sondeonan oficial, un parti grandi di poblacion no kier acepta e realidad cu ta spera y no ta realisa cu cambio den e estilo y calidad di bida, por crea problema social grandi pa comunidadnan.
“Con publico ta atende cu e realidad actual, ta e punto mas importante,” a wordo trece dilanti.
Informacion debido pa guia tur miembro di comunidad, ta na su lugar. “Mester mantene economia bibo. Esaki no ta nifica solamente hinca placa den un comunidad, pero tambe percura pa bienestar general di comunidad,” un informante a trece dilanti.
El a mustra entre otro riba e responsabilidad mas grandi cu tur hende tin actualmente cu Aruba.
Cada hende for di nan lugar den comunidad mester aporta pa un isla cu ta bisa turistanan, cu ta e entrada importante di e pais, cu Aruba ta un pais trankil, sin criminalidad y caminda hende por sinti nan mes na cas.
E convivencia Arubano mester sobresali den temponan dificil cu mundo ta enfrenta pero den cual tur sector mester yuda structura e pais, segun exigencianan di tempo actual.


text:
PALM BEACH – Kiwanis Club of Palm Beach a celebra su reunion anual den un atmosfera den cual e hermandad fuerte den e club a refleha un biaha mas. Tradicionalmente y cumpliendo cu e statutonan di Kiwanis International y di e club mes, e agenda a consisti di dos punto: 1) Presentacion y aprobacion di e proceso di revision di e cuentanan anual di añanan 2019-2020 y 2020-2021 y 2) Aprobacion di e team cu a wordo nomina pa conforma e directiva pa e aña Kiwanistico 2022-2023 y cu lo wordo instala na Oktober proximo.
E aprobacion di e cuentanan financiero anual ta un momento importante unda ta verifica e administracion y finanzas di e Club conforme normanan di ‘accounting’ professional. E revision y evaluacion aki ta na encargo di un comision independiente (e asina yama: ‘financial review committee’) cu experiencia amplio den e ramo aki. Pa Kiwanis Club of Palm Beach e proceso aki ta sumamente importante pa asina garantiza transparencia y seguridad cu tur fondo cu ta wordo recauda ta haya un destino caritativo of social. Ta aplica e mesun proceso pa e administracion di e contribucion di e miembronan cu ta un administracion completamente separa. Kiwanis Club of Palm Beach Aruba kier tuma e oportunidad aki pa extende palabranan di gradicimento na tur empresanan y personanan cu di un forma of otro a haci un donacion/contribucion na e Club durante e añanan Kiwanistico menciona.
E aña aki, manera cu ta pasa tradicionalmente durante e reunion anual, e trabow di e comision di eleccion di e directiva nobo tabata un biaha mas sumamente facil. Despues cu e “committee chair”, FK Gabo Mansur, a informa esnan presente e proceso cu e comision di nominacion a encamina pa yega na e ‘team” di nominadonan pa e directiva di 2022-2023, como tambe e importancia di un eleccion transparente, e directiva nobo a wordo aproba “by aclamation”, o sea tur esnan presente a vota pro pa e directiva nomina. E directiva pa aña Kiwanistico 2022-2023 lo consisti di e siguiente miembronan: Rothmar Coenraad (Immediate Past President), Daniel Aguirre (President), Onasito Thiel (Incoming President), Ross Brezovar (Vice President), Michel Janssen (Treasurer), Robert-Jan Moons (Secretary), Richard Roy, Alvin Wever, Rhomyko Winklaar, Michael Bareño, George Wong, Fons Essed y Rodney Kock lo ta e Directors pa e aña en question.
Finalmente, e momento cu mas a destaca durante e anochi en question, tabata momento cu President Rothmar Coenraad a presenta e “I Love this Club” award na Fellow Kiwanian Hubert “Yubi” Toppenberg, pa su lealtad, dedicacion, contribucion, hermandad, pero principalmente su amor pa su club. Ademas, FK Yubi ta e Kiwanian cu a inventa e grito: “I Love this Club” pa expresa su amor inmenso pa su club. E anochi a culmina cu e acostumbrado hermandad entre miembronan acompaña pa conversacionnan di tur topico te den oranan laat di anochi!
Kiwanis Palm Beach ta pertenece na e organizacion global Kiwanis International cu ta un instancia caritativo dedica na haci nos mundo mihor door di cambia un communidad pa medio di un mucha cada bez. Mas informacion por haya riba: www.facebook.com/kiwanispalmbeacharuba
ORANJESTAD - Delta Aruba Leo Club diabierna a celebra su prome aña di existencia! Nan ta un club dedica na sirbi nos comunidad cu ta den necesidad. Eclub su nificacion ta “Liderazgo, Experiencia y Oportunidad” y e meta ta bini hunto como un grupo di amigo y haci un diferencia na Aruba.
ORANJESTAD – Durante un encuentro ameno sosteni diasabra anochi entre profesionalnan di abogacia na House of Mosaic, tabatin un presencia cu a resalta. Dama Husticia ta un escultura di 52.5 cm halto, 28.5 cm hancho y 37 cm largo elabora pa e artista local Maritza Erasmus. E tabata e pieza central di arte expone y ofreci durante e anochi y a bira un punto interesante di combersacion.
ORANJESTAD - E rumanan Tony y Kenneth Shearman recientemente a produci un cancion estilo mariachi titula '100 aña'. Ta un idea di Kenneth cu e la presenta na su ruman Tony cu for di 1994 no a produci algo estilo mariachi mas. E la gusta e idea y nan a traha e produccion cu awor ta disponibel. Pa scucha e tema, por click AKI.
PALM BEACH – E compleho di Aruba Marriott a e dos trahadonan felicita Antonio Ras – Loss Prevention Supervisor y Tisha Powell – Loss Prevention Officer, cu nan reconocimento di Sr. Bill Marriott – Presidente di Marriott International – despues di a salba bida di un huesped na maart 2022.
ORANJESTAD – Aruba tin su propio biña cu yama E=MC2, un tribute na e 10 aña di dedicacion na e mundo di biña pa e sommelier local Monrick Croes, propietario di The Wine Room. Den cooperacion cu e compania Siete Pasas Viñedo di Chile, a mix Merlot y Cabernet Sauvignon hunto. E ta un biña ‘full body’, cu bo por warda trankil pa 10 aña y despues bebe, pues bo por ‘age’ e biña. E nomber ta referi na e prome dos nombernan di Monrick. E mix di e biña ta 60% Cabernet Sauvignon y 40% Merlot (biña cora). E ta obtenibel exclusivamente na Aruba na The Wine Room. Tur esaki den cuadro di e hecho cu e siman aki, dia 18, The Wine Room ta cumpli 10 aña di existencia.
ORANJESTAD - Co productor di 360 degrees of Innovation Foundation, Elton Arends, lo ta invitado di e programa Noticiacla LIVE diamars anochi 8’or. Arends ta parti di un grupo di persona ambicioso cu ta preparando pa cuminsa filmacion di un pelicula grandi di naturalesa titula WOW Nature, cu lo keda estrena pa 2025 na Hulanda y e islanan di Reino Hulandes incluyendo Aruba. E ta un tema hopi interesante, diferente, cu ta laga bo conoce varios aspecto di un produccion di un ekipo local hoben. No perde, awe nochi 8’or riba e plataformanan di Noticiacla, esta e Facebook page, website y app.


text:
SEOC woordvoerder Wim van Lamoen bij TELENOTISIA over de WO II herdenkingen Lees verder
Tagarchief: Chinezen-incident
Comunicado de prensa 4 mei
4 di Mei, un rekordatorio selektivo, dikon?
Nos a lubidá konsientemente nos víktimanan di guera?
Willemstad, 4 Mei 2018
Riba e fecha 4 di mei tur aña tempu ta parse di bolbe para ketu un ratu. Mundu oksidental ta rekordá nan fayonan kometé den historia. Un historia konopá ku un seri di inhustisia, materialismo, odio, golosidat ku a hiba na gueranan ku a kousa finalmente morto di miones di hende riba mundu.
Matansa di 20 Aprel 1942, konmemorashon 2018
Asina ta corona boso trabou
Tico Vos
NOS TA SIGUI REKORDA BOSO PA SEMPER DEN NOS KURASON I NOS MEMORIA! Konmemorashon mester bai biba mas profundo serka nos tur!
Manera tur aña riba dia 20 di aprel, Fundashon Restourashon Víktima di Guera na Kòrsou den koperashon ku Sektor di Kultura i Deporte, a konmemorá e fecha akí ku presensia di Minisiter di Enseñansa, Siensia, Kultura i Deporte, drs. Marilyn Alcalá-Wallé, minister di Desaroyo Sosial, Labor i Bienestar ing. Hensley Koeiman, parlamentario Jesser El Ajoubi, Kònsul General di China sr. Li-Yung , oradornan spesial sr. Junnes Jago, sr. G. Bakhuis i sr. E. Cova, representante di mundu di sindikato, famianan di víktimanan di guera derá den chiké di porko i famia di testigu okular ku a presensia e matansa kruel riba 20 di aprel aya na 1942 i un públiko respetá ku a hasi akto di presensia pa mustra respèt pa e fecha históriko aki 20 di aprel.
Wim van Lamoen | Ew. G. Bakhuis | Junnes E. Sint Jago
minister Alcalá-Wallé | minister Hensley Koeiman | Errol Cova


text:
E campeonato 2018-2019 di Division Femenino a inicia cu e encuentro entre SV Dakota y SV Arsenal. E prome wega di e campeonato a reparti 1 punto na cada team despues cu esaki a termina empata 0-0. Ambos team a ricibi oportunidad pa anota gol, pero no a logra esaki, unda cu e keepernan tabata atento riba cada hugada.
Pa e prome wega contra SV Dakota, segun Pedro Morillo, coach di SV Arsenal, aña pasa nan prome wega a keda tabla contra e team di Dakota. E ta haya cu e damanan di Arsenal a hunga bou di nivel, pasobra e team no tabata completo durante training. Na final e wega a termina empata, unda cu nan a haya 1 punto respectivamente.
SV Arsenal a subi tereno buscando e prome 3 punto, segun coach Morillo. Nan a haya dos oportunidad pa anota y no a probecha di esaki. Coach Morillo ta contento cu e wega a termina empata y cu nan a haya 1 punto, pasobra esaki tambe ta yuda nan.
E prome wega di e campeonato por a bay ambos banda, asina Ferdinant Robert di SV Dakota a indica. E team di SV Arsenal ta un team y a haya oportunidad pa anota gol, mientras cu SV Dakota tambe a haya oportunidad. Tin caminda pa mehoracion y mester traha riba esey, el a sigui indica. Durante e wega a mira kico a bay bon y malo. Desde esey lo bay train e partinan cu a bay menos bon.
Aworaki e parti di mehoracion ta importante p’e team. E siguiente wega di SV Dakota lo ta diamars dia 23 di October pa 8:00pm, unda nan lo ta enfrentando RCS. SV Dakota ta invita su fanaticada pa yega Compleho Deportivo Frans Figaroa. SV Arsenal su segundo encuentro lo ta dia 22 di October y esaki ta contra Britannia pa 8:00pm na Compleho Deportivo Frans Figaroa.


text:
Dia 8 di Maart a yega, pero e lucha ta sigui. Dia Internacional di Hende Muhe 2018 ta tuma luga...Read more
E actriz Mericano, Heather Locklear, conoci pa e serie "Melrose Place", a wordo aresta diadomingo pa supuestamente agredi su pareha...Read more
Sigur bo a mira mas di algun biaha un persona cu un armband di hilo cora na su pols robes...Read more
Mundo ta wordo maneha atrabes di relacionnan social, no solamente cu bo mes, sino cu e personanan cu ta rond...Read more
Colega ta personanan cu ken bo ta pasa mayoria di tempo cu nan si bo ta traha full time. P’esey...Read more
SEOUL, Corea del Sur- Miembro di un di e bandanan di mucha hombernan hoben a fayece diripiente. Jonghyun, cual nomber...Read more
Pasco ta acercando y e lista di deseonan di bo yiunan por ta uno hopi largo. P’esey, si bo ta...Read more
CALIFORNIA, Merca- E musico Nick Carter, miembro di e famoso grupo pop Backstreet Boys, diaranson a nenga e acusacionnan di...Read more
ENTERTAINMENT CALIFORNIA, Merca- E cantante Mericano, Bruno Mars, a gana shete premio den e American Music Awards (AMAS), den un...Read more
CARACAS, Venezuela- Miss Venezuela ya no ta e mesun certamen di beyesa como di nostalgia, refleho television di e pais...Read more
E cantante Colombiano ta entre e artistanan y politiconan vincula den e scandal di paraiso fiscal. Shakira, cu ta biba...Read more
Dies aña despues di e lansamento di e prome iPhone, Apple ta conserva e magia pa seduci su fansnan y...Read more
WhatsApp a wordo actualisa y awo tin un caracteristica cu hopi a pidi pe, posiblemente e caracteristica MAS pidi. Tur...Read more
Selena Gomez a sigura cu su amiga Francia Raisa a salba su bida ora cu e la dun'e su riñon...Read more
WILLEMSTAD, Curacao- Diabierna tabata na Aruba, e cantante masha stima di Corsou, Sr. Boy Thode. E tabata na Aruba como...Read more
CARACAS, Venezuela- E cantante Venezolano "Nacho" a denuncia a trabes di rednan social cu su paspoort ta den beslag na...Read more
Segun un encuesta realisa pa Instagram, cuater di cada 10 persona ta post riba nan rednan social, potretnan di nan...Read more
Definitivamente '13 Reasons Why´ ta un di e serienan di Netflix cu a causa mas impacto y mas polemica. No...Read more
Sigur bo a mira mas di algun biaha un persona cu un armband di hilo cora na su pols robes...Read more
Bisti un saya “pencil”, of “bottle”, por parce un poco dificil pa damanan curvy (damanan yen of xl). Si bo...Read more


text:
E radarkamer di Cuerpo Policial a capta un señal di un boto biniendo for di paseit direccion Aruba. Mesora a dirigi e patruyanan di San Nicolas pa bay tira bista den e area di Santana di Cacho. Na yegada di polis, a topa cu por lo menos diesdos persona riba e barancanan entre Santana di Cacho cu Baby Beach.
No tabatin mucho polis na sitio na e momento ey, pues a hacie dificil pa a gara tur. A logra detene por lo menos ocho di nan na sitio. Algun a sigui drif bay direccion di Baby Beach. A pidi refuerso mesora di e unidadnan di Santa Cruz, Playa, K9 y e helicopter di polis.
Mas of menos un ora despues a logra gara un otro persona un poco mas pariba di Big Mama Grill. Ora a deten’e, el a conta polis cu; tin por lo menos cuater persona mas scondi den mondi.
Berdad, cu ayudo di e helicopter di polis, a gara un mas den e mondi unda a gara e di nuebe persona indocumenta. Pues, te unda cu nos di 24ora.com por a conta, a mira dies persona total deteni.
Segun informacion oficial di Cuerpo Policial, ta solamente nuebe nan a detene. E helicopter hunto cu e metal shark di wardacosta, a cuminsa bay direccion zuid. E helicopter di polis a señala un boto bayendo ‘full speed’ direccion Venezuela.
A informa wardacosta di e boto y a logra intercept’e tres miya pazuid di Aruba. A deten’e e capitan y a entreg’e na e recherchenan di e Unit di mensenhandel mensensmokkel kende lo continua cu e proceso investigativo. No ta descarta cu den oranan di mainta por detene mas persona indocumenta den Sero Colorado. Na final tin cu aplaudi y e forma con rapido Cuerpo Policial y e personal di wardacosta a traha, bon trabou!


text:
EINDHOVEN – Jetro Willems a kuminsá preparashon nan pa bolbe ku su ekipo di PSV. Willems algun siman pasa a wòrdu diagnostiká ku hemoragia na su rudia.
Esaki a pone ku e defensor di PSV no por a forma parti di e wega di fogeo entre Hulanda i Colombia algun siman pasa. Tampoko e no a hunga ku PSV den e partido kontra Feyenoord djadumingu tras di lomba.
Ainda no ta konosí si Willems lo ta disponibel pa e wega di e siman aki kontra Vitesse. Pero miéntras tantu Jetro a kuminsá ku praktiká indivual i pronto lo kontinuá ku praktiká ku e ekipo.


text:
-
Komunikado Entrega di Sertifikado Fundashon pa Konsumido
- June 22, 2022
- Posted by: FPK
- Category: Komunikado di prensa
Djasabra último 18 di Yüni 2022 Fundashon pa Konsumidó a otorgá sertifikado na e promé grupo di kursista ku a partisipá na e kurso di presupuesto “Ku Bista riba Kada un Depchi”. Nòrmalmente e kurso di presupuesto aki ta tuma lugá den luna di Sèptèmber pero den kuadro di e kampaña Informá I Konsientisá nos
-
Komparashon di preis di karni, galiña, belèg, fruta i berdura.
- June 14, 2022
- Posted by: FPK
- Category: Komparashon di preis, Komunikado di prensa
Fundashon pa Konsumidó a hasi komparashon di preis den e kategoria di karni, galiña, belèg, fruta I berdura . Esakinan ta produktonan esensial na momento ku e mayoria di konsumidó ta hasi su kompra. Pues e komparashon di preis aki ta unu sumamente interesante. Pa e komparashon di preis aki a selektá un kantidat di
-
Komparashon di preis MEO minimarket prome siman di aprel
PV-MEO-minimarket-1-ste-week-april-1Download
- April 21, 2022
- Posted by: FPK
- Category: Komparashon di preis
-
Komparashon di preis Aprel 2022
- April 6, 2022
- Posted by: FPK
- Category: Komparashon di preis
Bon Bini Supermarket a bolbe resultá e supermerkado ku mas tantu produkto na un mihó preis. Fundashon pa Konsumidó a bishita un kantidat di 20 establesimentu den e siman di 21 di Mart te ku 25 di Mart. Durante di e bishita aki Fundashon pa Konsumidó a anotá i kompará preis di 139 produkto. E
-
Komunikado di Prensa Kuaresma 2022
- April 6, 2022
- Posted by: FPK
- Category: Komunikado di prensa
Konsumidó sea alerta pa diferensia grandi di preis di kosnan di laman. Nos ta den siman santu. Un di e kustumbernan ku nos tin den e temporada aki ta di kome kumindanan di laman. Pues ta importante pa sa na unda tin un variashon amplio di kumindanan di laman i na unda nos ta haña
-
Konsumidó, sea alertá
- March 28, 2022
- Posted by: FPK
- Category: Komunikado di prensa
Kòrsou ta importá mayoria produkto. Pa e motibu aki e desaroyonan ku ta tuma lugá rònt mundu tin hopi impakto riba nos pais prinsipalmente, nos ekonomia. E konflikto entre Rusia i Ukrania a impaktá ekonomia global den ménos ku 2 siman. Rusia ta un di e paisnan mas poderoso di mundu i ta sòru pa
-
Komparashon di preis Minimarket produktonan no- regulá
- March 22, 2022
- Posted by: FPK
- Category: Komparashon di preis
Fundashon pa Konsumidó ta den pleno kampaña pa informá i konsientisá. Nos ta haña importante pa prinsipalmente den e tempu difísil aki, nos sigui ekipá e konsumidó ku informashon pa asina e por hasi su eskoho di kompra muchu mas konsiente. Komparashon di preis ta parti di nos tarea i den koperashon ku departamento di
-
Dia Internashonal Derechi di Konsumidó
- March 15, 2022
- Posted by: FPK
- Category: Komunikado di prensa
Awe 15 di Mart 2022 ta Dia Internashonal Derechi di Konsumidó. Meta prinsipal di e dia aki ta pa para ketu riba e importansia di konsientisá, empoderá i protehá e konsumidó. Den kuadro di esaki Consumers International a skohe pa trese konsientisashon rondó di e tópiko “Fair digital finance”. Pues globalmente lo para ketu kon
-
Komparashon di preis TOKO
- March 2, 2022
- Posted by: FPK
- Category: Komparashon di preis
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko. Fundashon pa Konsumidó konhuntamente ku Ministerio di Desaroyo Ekonómiko e aña aki ta inisiá un trayekto den kual lo anotá preisnan di produktonan riba merkado i informá
-
Komparashon di preis produktonan NO regulá supermarket
- February 17, 2022
- Posted by: FPK
- Category: Komparashon di preis
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko. E luna aki tambe FPK i MEO ta sigui ku anotashon i publikashonan di preis di Toko, Mini Market i Supermerkadonan. Fundashon pa Konsumidó a skohe pa


text:
Vocalista di e banda di Rock, Soundgarden a comete suicidio diaranson, despues di a termina un concierto na Detroit. E...Read more
TOKYO, Japon- Princes Mako di 25 aña, lo renuncia na su dinastia pa otro aña casa cu Kei Komuro, un...Read more
Desde cu “Macarena” di e grupo Los Del Rio a encabesa e listado musical di Billboard na 1996, niun cantica...Read more
CANNES, Francia - E paseo maritimo di Cannes ya caba tabata hopi bunita prome cu e autoridadnan a instala un...Read more
LOS ANGELES, Merca- Luis Miguel, e cantante Mexicano conoci como "El Sol de México", a yega na un acuerdo den...Read more
NEW YORK, Merca- E strea di pop Latino, Prince Royce lo realisa un gira pa 21 ciudad Mericano, den e...Read more
LONDON, Gran Bretania- Un muestra cu ta celebra e carera di Pink Floyd, unda cu lo presenta gran cantidad di...Read more
Dia 24 di Mei venidero Aruba ta bay conoce su prome “One Woman Show” di Ruthy “Lady Ruth” Vrieswijk-Bergen, titula...Read more
Na final di October 2016 Esmeralda a lansa un cantica “Jah Will is the Last Will” cu e a graba...Read more
Mundo ta wordo maneha atrabes di relacionnan social, no solamente cu bo mes, sino cu e personanan cu ta rond...Read more
Ora cu un persona ta deprimi of cu algun enfermedad terminal, e color cora lo yud’e conecta cu tera y...Read more
CARACAS, Venezuela - Ken no conoce Ron Cacique. Akinan na Aruba e rom aki ta hopi gusta, no for di...Read more
SAN JOSE, Costa Rica - E oftalmologo Costaricense, Claudio Orlich, a anuncia cu e laser cu ta permiti e cambio...Read more
Pordon ta un acitud sano cu por yuda regula e hormoonnan cu den exceso of pa tempo prolonga ta afecta...Read more
Hopi persona ta pensa cu e liñanan den e palma di nos man, ta papia di nos destino y caracter....Read more
Un transformacion altamente anticipa ta wordo divulga e diahuebs anochi aki. Despues di mas cu un aña trahando riba loke...Read more
LONDON, Inglatera - Cientificonan Mericano a detecta pa prome biaha lesionnan celebral provoca pa e virus Zika durante e desaroyo...Read more
E momento cu bo detecta e prome lachi ta marca un antes y un despues den bo bida. Bo ta...Read more
Tin multiple estudio cu a asocia duchanan vaginal cu infeccion, inflamacion y embarasonan ectopico. Tambe ta relaciona cu un aumento...Read more
E farmaceutico Suiso, Roche, a haya un autorisacion di urgencia di e agencia mericano di medicamento (FDA) pa pone na...Read more


text:
MINISTER COOPER TA BISHITA SEKRETARIO DI ESTADO DI MEDIA I KULTURA SRA. USLU
MINISTERIO KONSERNÍ TRÁFIKO, TRANSPORTE I PLANIFIKASHON URBANO
MINISTER COOPER TA BISHITA SEKRETARIO DI ESTADO DI MEDIA I KULTURA SRA. USLU
PUBLIKÁ RIBA 24 MEI 2022
Den Haag – Riba 23 di Mei 2022 Minister Cooper a hasi un bishita di trabou serka Sekretario di Estado di Media i Kultura Sra G. Uslu ku tabata akompañá pa su kolaboradónan di patrimonio (erfgoed) Sr. Robert Berkovich, Sr. Kees van Rooijen, i Sr Wouter Aalberts.
A papia entre otro riba e koperashon di trabou entre Hulanda i Kòrsou riba tereno di patrimonio mundial (erfgoed), manera entre otro desaroyo di un “Outstanding Universal Value Willemstad”.
Un dokumento asina tin komo méta pa duna tur invershonista òf kualke otro interesado un bista kiko eksáktamente nan tin ku tene kuenta kuné, i kiko nan por spera di gobièrnu ora ta trata proyéktonan den nos patrimonio mundial Willemstad.
A palabrá ku un tim di Kòrsou, asistí pa un tim di Hulanda, lo traha riba e trayékto aki. Esaki mirando ku Hulanda tin hopi eksperensia riba e materia aki pasobra den Reino Hulandes tin 12 patrimonio mundial (erfgoed), di kual 11 ta na Hulanda i 1 na Kòrsou.
Tambe Minister Charles Cooper a informá Sra. Uslu riba e plannan grandi ku ta den desaroyo den patrimonio mundial Willemstad, manera: Plasa Complex, Expanshon di Embahada Merikan, i e proyekto St. Elisabeth District di SEHOS. E último aki sigur tin su rétonan. Nos a informá Sekretario di Estado Sra. Uslu ku nos ta sostené e proyéktonan aki komo Gobièrnu.
A palabrà ku komo país nos lo traha huntu riba e raportahe periódiko na e entidat mundial na Paris UNESCO riba e tereno aki di estado i mantenshon di patrimonionan mundial den Reuno Hulandes.
Di parti di Minister Cooper, a bai mesora un invitashon na Sra. Uslu pa ta presente dia 4 di desèmber 2022 serka nos na Kòrsou pa asina presensiá selebrashon di e di 25 aña Willemstad komo Patrimonio Mundial.
Despues di esaki tantu Stichting Monumentenzorg komo Stichting Monumentenfonds a duna un splikashon di lokual kada unu ta para p’é i ta hasi komo nan funshon primordial.
Tambe e dos mandatarionan a elaborá riba e posibilidat pa hasi úso di fóndonan ku lo ta disponibel den Reino Hulandes pa restaurashon i renobashon di monumentonan. Esaki nan lo sigui desaroyá den e próksimo lunanan.
Minister Cooper a keda enkantá i positivamente sorprendí di e konosementu i apresio ku Sra. Uslu ku su tim tin pa nos patrimonio mundial Willemstad i nan interes pa yuda kaminda por, pa mantené nos riba e lista di UNESCO, komo un Patrimonio di Mundu.


text:
Edwin Jacobs ta enfatiza
ORANJESTAD (AAN): Diabierna mainta durante un conferencia di prensa convoca pa Organo Ehecutivo di AZV, e director ing. Edwin Jacobs a splica cu e momento ey, e realidad cu e gastonan di cuido pa 2022 ta proyecta na 483,5 miyon Florin, mientras cu ta spera di haya entrada di 434,2 miyon Florin. Esey nifica cu tin un deficit di 58,9 miyon Florin proyecta pa e aña aki.
Si e esfuerzonan cu AZV a haci den cuadro di e modelo di ‘AZV 5 Wave Model’ y e recorte cu a keda imponi riba na ndi 60 miyon, nan por logra reduci e deficit aki te na 2,9 miyon Florin.
Tin di tuma nota cu riba e presupuesto di Aruba pa 2022, no tin poni e presupuesto di e pais pa cu AZV.
AZV a nota cu riba Diahuebs, e Comision di Salud di Parlamento tabatin reunion cu Representante di Cuido, y na salida cierto declaracion a wordo haci cu lo por trece panico bao di aseguradonan, y esaki sin motibo.
Pesey Jacobs riba Diabierna mainta a duna un update di e tareanan cu nan ta ehecutando, manera cu a haci tambe for di comienzo. Desde cu a asumi e responsabilidad aki na AZV, Jacobs a priminti transparencia y esey ta algo cu e ta boga pe tur momento!
EIGENBIJDRAGE: Riba e asunto di contribucion propio (‘eigenbijdrage’), Jacobs a nota cu ta creando panico den comunidad cu ta bisa cu dia 1 di April e medida ey ta wordo introduci, sin cu tin informacion y nada mas stipula.
“No tin eigenbijdrage dia 1 di April,” director ing. Jacobs a bisa. E ta mustra cu e Decreto Nacional no a cana su caminda ainda completamente.
Contribucion Propio y e cambionan riba lista positivo ta wordo introduci den cuadro di articulo 22 di Ley di AZV. Pero e ley ta indica, cu pa e Decreto Nacional aki pasa, e tin pasa door di Parlamento di Aruba y keda eynan pa 2 siman.
Parlamento no a ricibi ningun Decreto Nacional ainda, y pesey tampoco no por informa comunidad ta ki fecha e lo bay drenta na vigor, segun Jacobs a bisa.


text:
HAVANA/WASHINGTON - E prome vuelo comercial director entre Merca y Cuba a baha diaranson den e ciudad di Santa Clara,...Read more
BRASILIA, Brasil - Senado a vota na fabor di distitui a suspende e presidente di Brasil, Dilma Rousseff diaranson. Rousseff...Read more
LONDON, Inglatera - Un funcionari di contraterorismo di Europa a bisa CNN cu informenan di inteligencia obteni e zomer aki...Read more
MEXICO CITY, Mexico - Donald Trump a confirma via Twitter cu a acepta e invitacion di Enrique Peña Nieto pa...Read more
ALEPPO, Siria - Vocero di e organisacion terorista, Estado islamico, Abu Muhammad al-Adnini, a fayece den e ciudad Sirio, Aleppo....Read more
SAN FRANCISCO, California - Apple por presenta un version di iPhone otro siman den su evento di herfst di e...Read more
LOS ANGELES, California - E cantante y rapero Chris Brown, a wordo acusa pa un muhe di a menas'e cu...Read more
BELFAST, Irlanda - Irlanda mester recupera di e 13 biyon di Euro ($14.6) den belastingnan sin paga di Apple, top...Read more
MERCA - Servicio Nacional di Horcan di Merca, a emiti aviso riba horcan Gaston y dos depresion tropical. Tres diferente...Read more
ANKARA, Turkia - E presidente di Merca, Barack Obama y su homologo Turco, Recep Tayyip Erdogan, lo reuni diadomingo proximo...Read more
NEW YORK CITY, New York - E pedido di libertad di Mark David Chapman, e asesino di e exBeatle, John...Read more
VENEZUELA - Dos ciudadano di 35 y 40 aña, a awordo sorprendi a bordo di un embarcacion tipo boto peñero...Read more
E noticia lamentabel di e partida di e icono di musica, Juan Gabriel, a sorprende mundo henter. Diadomingo, dia 28...Read more
MERCA - E actor Mericano Gene Wilder a fayece dialuna na edad di 83 aña. E noticia aki a wordo...Read more
BIRMINGHAM, Alabama - E mama di Natalee Holloway no a stop di busca husticia desde cu su yiu muhe a...Read more
CIUDAD DI VATICANO, Vaticano - Papa Francisco a reuni dialuna den Vaticano cu e fundador di e red social, Facebook,...Read more
BOGOTA, Colombia - E movemento Colombiano FARC a duna tur su guerilleronan pa pone armanan abao definitivamente pa mey anochi...Read more
DUBAI, Emiratonan Arabe Uni - Varios criminal Hulandes ta sconde na Dubai pasobra e estado desertico no tin ningun acuerdo...Read more
WASHINGTON D.C., Merca - Lagando un banda e tensionnan cu ta biba actualmente pa e disputa pa postula na Cas...Read more
SANTA MONICA, California - E cantante y compositor Albertico Aguilera Valadez, conoci como Juan Gabriel,a fayece diadomingo na Santa Monica,...Read more


text:
PHILIPSBURG- St. Maarten Nature Foundation ta preokupá pa e echo ku kada bes tin kombustibel ta lèk den e awanan rònt di St. Maarten.
Dia 13 di yüni último atrobe tabata tin un fuga di kombustibel na e empresa Sol Antilles, ku ta provee e isla ku kombustibel manera zeta ku gasoline.
Empleadonan di Sol Antilles, huntu ku empleadonan di Nature Founation a purba kontené e daño, pero na mes momentu a konstatá un falta di sufiisente material pa saka tur kos for di laman.
Maneho
Nature Foundation ta bisa ku, despues di e di tantu insidente ku a tuma lugá den último añana aki, ta importante pa kada empresa, ku ta traha ku materialnan ku por ta dañiño pa naturalesa tin ámbos material i e protokòlnan nesesario pa atendé ku lèkmentu di kombustibel òf otro sustansianan ku por kousa daño na medio ambiente.
Tambe, Nature Foundation ta kere ku mester bin ku sierto kambio di maneho pa evitá ku e insidentenan aki ta sigui pasa ku mesun regularidat.


text:
Kòrsou: miniatura di mundu
Mayoria di biaha mi por komprondé mundu ora mi komprondé Kòrsou. Esaki ta konta, visevèrsa tambe: hopi biaha mi ta komprondé Kòrsou ora mi komprondé algu den mundu, lesando un buki òf hasiendo un biahe den eksterior.
E buki “Geopolítika di Emoshonnan” di Dominique Morsei finalmente a laga mi komprondé kiko ta pasando na Kòrsou aworakí pa loke ta “Slotverklaring” i e Referendum.
Mundu, pues Kòrsou tambe, na promé lugá, ta emoshon ta gobern’é. Sintí ta kuminsá traha, ora emoshonnan a kaba di ekspresá nan mes. I realmente ta ser usá pa trese balanse entre di ménos i di mas ekspreshon di emoshonalidat. Esaki pasobra tur dos, separadamente ta hiba e persona, e komunidat na destrukshon di su mes.
Tres grupo
Na e momentu aki por parti Kòrsou emoshonalmente den tres sorto di hende: Esnan ku tin miedu, esnan menospresiá i esnan yen di speransa. Naturalmente no tin deliniashon skèrpi entre e gruponan i kada un di nos tin algu ku serka un otro ta pone su kana yena.
Esnan ku tin miedu
Na promé lugá ta e polítiko, sigur esnan ku ta pretendé mas ku loke nan ta den realidat. Speshalmente esnan ku a yega ku krenwa, e inkompetente, e oportunista. Nan tin miedu ku nan no por ta bas mas ora kuminsá ehersé kòntròl mutuo i estrikto huntu ku Hulanda. Nan ta sinti ku nan lo pèrdè sierto statùs i lo no por bira mes riku ku esnan ku a bai nan dilanti.
Cooper ta nan lider. Pa e mesun motibu esnan korupto i inkompetente den e grupo di desaroyadó di proyekto, empresario, kontratista, amtenar, sindikalista, abogadonan, huntu ku kriminalnan i trafikantenan di droga, ta forma
parti di e grupo ku tin miedu.
Ta nan ta nos chulonan, loverboy, abusadornan, esnan ku un wowo só,
di e Kòrsou ku ta siegu.
Nan no ta esnan sin skol, ni esnan pober pero nèt esnan ku tin skol, esnan ku tin e mihó den nos sosiedat. Nan tin miedu di kualke kambio pasobra den e korupshon di nos outonomia nan a logra di forma un bon bibá, propagando un nashonalismo sin profundidat, formando nan nèshi ku un nètwèrk di famia i konosínan.
Nan ta piska bon den awa trubel. Nan ta vota NÒ. Si nan logra haña mayoria den e referendum aki, Kòrsou lo bira un diktadura kaminda Kapitalismo Salbahe lo ta e norma.
Esnan menospresiá
Esnan menospresiá ta esunnan ku no tin skol, esnan sin trabou, ku a ser gañá asina hopi biaha ku nan no tin konfiansa mas den futuro. Esakinan ta laga e miedosonan lastra nan bai ku nan pa motibu di nan historia troumátiko (fatalista). E miedoso ta primintí esun sin skol, esun sin trabou, pan i dibertishon aki na mundu i tambe den shelu ora nan muri, basta nan keda boga pa prohibishon di matrimonio entre homoseksualnan.
Esun menospresiá no ta aseptá nada di e makamba, no ke siña nada di nan,
pasobra nan ta kere ku nan bida lo no drecha “anyway”.
Nan lema ta si tòg bo ta ser engañá, mihó bo kasá kòrta bo orea ku un hòmber pretu i no ku un blanku i riba esei, e miedosonan ta konstruí nan fata morgana (nan ilushon).
- Nan ta pensa ku dignidat ta mas importante ku nan frishidèr yen di kuminda, ku bo bandera ta mas importante ku bo trabou, ku outonomia (bas riba presupuesto i hustisia) ta mas importante ku bienestar, progreso, protekshon, salubridat di tur hende.
- Ku matrimonio entre homoseksual lo ta un orkan ku lo hiba nos pa semper den pèrdishon!!!
- Ku makamba ke bolbe kolonisá nos, pasombra ta nos ta fuente di nan rikesa.
Wiels ta nan lider. Mayoria lo no vota i un par ku bai urna lo vota NÒ. Si nan resultá mayoria dia di referendum benidero, esaki lo ta e fruta amargo di e maneho malísimo di 50 aña di korupshon, nepotismo i oportunismo ku a tene e bobonan, bobo i e pobernan, pober i Kòrsou lo spat for di otro meskos ku komunismo i kapitalismo.
Esnan yen di Speransa
Esnan ku speransa ta e obrero, e empleado públiko, e abogado, esnan ku a studia, empresario, esnan rashonal ku ta traha duru, ku tambe ta keda kontentu ku éksitonan chikí. Nan ta realisá ku na Hulanda ku su struktura di poder desentralisá, e poder mas grandi ta serka di e struktura ku ta mas serka di e pueblo. Esaki ta hopi diferente ku e struktura di Fransia, kaminda ta lo kontrario. Ei Paris ta e fuente di tur poder. Ta p’esei nunka no por kompará Guadaloupe ku Boneiru.
Nan a mira i ta komprondé ku apesar di nan miedu, un debe inpagabel di 5.5 mil mion florin, humiashon troumatiko di pasado, tin un lus ku ta bria na horizonte.
Ku mundu ta kambiando. Ku Hulanda no ta un pais kolonial mas, meskos ku Merka no ta e úniko Super-Pais mas.
Nan ta habrí pa mundu, pa influenshanan di afó. Nan no ta kere ku nan sabi tur kos i ku nan kultura, nan Dios, ta E úniko Kultura, E úniko Dios. Nan no tin lider, pero sí nan tin krítika rashonal riba e “Slotverklaring”, por ehèmpel:
- nan lo a deseá pa St. Maarten por a haña su propio Prokurador General;
- nan lo a preferá ku a sanea hinter e debe;
- nan lo a deseá ku Hues lo a haña “constitutionele toetsing” total (e derecho pa kontrolá ku nos leinan i e manera ku ta ehersé nan ta hustu);
- nan lo a deseá ku nos órganonan di kòntròl den nos demokrasia, manera Prensa, Parlamentu, Kontrolaria general den e leinan nobo lo a bira mas independiente i
- nan lo a apresiá si Hulanda na un manera mas habrí i dramátiko lo a pidi diskulpa pa loke a sosodé den pasado ku i riba nos isla.
Sin embargo, nan no ta laga nan emoshonnan kondusí nan na ansha i asina laga nan pasado determiná nan futuro.
Nan ta realisá nan mes ku un debe di 5.5 mil mion di florin den e Krísis mundial ku nos ta pasando aden aworakí solamente por tin un futuro di emigrashon. Nan sa ku Coopernan, Cova’s, Wielsnan i Pierrenan, ounke protestando kontra Hulandes na nos skolnan, tabata e proménan pa pone nan yunan riba skolnan Hulandes i/òf skolnan internashonal.
Nan ta kansá di ser bochorná di ta prostituta pasobra nan ta aseptá ku porfin Hulanda ta pagando su debe pa ku e pueblo aki.
Nan ta puntra nan mes si Cooper i su sosionan ta haña ku amanan di kas i kobradónan di ònderstant, ku ta ser mantené pa nan hòmbernan i Estado, tambe ta prostituta.
“They don’t give a damn” si homonan tin òf no tin mag di kasa.
Dignidat
Nan dignidat ta nan trabou, kuido di grandinan, funshonamentu di nan institutonan demokrátiko, nan seguridat, nan bienestar, nan nivel di bida, salú públiko, bibienda popular, enseñansa, prizòn. Nan sa ku e diferensha na kantidat di hende entre Kòrsou i Hulanda nunka lo por nivelá e défisit demokrátiko, pero nan tambe ta mira ku e diferensha aki ta menguando pasó awor Hulandesnan den Karibe, tambe por vota riba un Hulandes Karibense pa parlamentu Europeo.
Nan ta konvensí ku den e espasio di 5 aña ku Hulanda a krea, nan lo por logra entre otro di:
Fortifiká nan órganonan demokrátiko dor di prohibí ku periodista lo aseptá komisariado;
Restringí e kantidat di ámtenar ku por ta riba un lista polítiko;
Duna Kurasoleño ku ta biba den eksterior derecho di voto;
Hasi Kontrolaria General mas independiente;
Engrandesé nan dignidat i outonomia dor di bira ménos dependiente di bankonan i otro institutonan finansiero.
Nan ta vota SI. Mi ta uno di nan. Abo tambe.
Si bin sosodé ku nan ta mayoria den e referendum benidero, e ora ei nos instinto di sobrebibensia a salba nos atrobe.
Stanley Brown, Mart 09


text:
Jerwin Giel ta un hoben di 33 aña di edad deportista y entrepreneur. Jerwin ta conoci pa hunga futbol pa hopi aña y algun aña atras el a dicidi di colga su sapatonan di futbol y cuminsa un aventura nobo den e sport di coremento y triatlon.
Den un entrevista cu Bon Dia Aruba, Jerwin ta conta el a cuminsa train coremento na momento cu Romar Arends, su mentor, tabata practica coremento y landamento mientras cu e tabata train futbol. El a realisa cu aunke e tin amor y pasion pa e deporte di futbol, e tabata kier haci e transicion di un deporte den ekipo pa un deporte individual y asina el a dicidi pa stop di hunga futbol.
“El a dura mi tres aña pa mi stop futbol pasobra mi tin pasion y amor pa e deporte y semper mi a pensa cu e deporte ey ta locual a tene mi den bon caminda cu mi por a biaha conoce mundo. Pero a yega un punto cu mi a bisa mi mes mi kier wak di kico ami ta capaz. Mi ta wak mi curpa manera un tempel y mi ripara cu sali y bebemento ta leuk, pero mi kier wak con leu mi por yega cu deporte y asina mi a cuminsa tuma e cos na serio y mi a cuminsa dedica tempo y bao di guia di Andy Gomes mi a yega na un otro nivel”, el a splica.
Jerwin tin tres aña participando den e competencia Ronde van Aruba E ta conta cu su prome aña el a participa cu un ekipo di Colegio San Antonio cu tabata consisti di dos ex-alumno y dos docente actual “y asina mi a haya e dushi di ronde mi prome aña”. E ta splica cu e ta un hende cu ta gusta desafia su mes, e gusta saca su mes for di su zona di comfort y el a dicidi e siguiente aña pa participa den e categoria duo.
Na final Jerwin hunto cu Amadee Nicolaas a participa den Ronde van Aruba y a logra sali segundo luga. E ta conta cu e aña aki e idea tabata pa participa den e categoria duo un biaha mas pero e team di Viper Strong a propone pa join e categoria di cuater pa kibra e record di Aruba. Jerwin hunto cu e otro coredonan a logra kibra e record y sali na prome luga na Ronde van Aruba di e aña aki.
“Tur e cosnan aki ta bin cu sacrificio cu nos cada un ta haci, e no ta un hende so ta logra kibra record, tur hende mester a pone di nan parti y esey ta e dushi di Ronde van Aruba, bo ta depende di otro pa bo logra yega”, el a agrega.
Jerwin su meta pa otro aña den Ronde van Aruba ta pa haciele su so. E motibo pakico e kier haciele su so, e ta splica, ta pasobra ora cu el a wordo diagnostica cu cancer y a bira malo el a keda cu diferente dificultadnan y dokternan a bis’e cu nunca el lo por haci deporte atrobe. “Esey ta nan palabra pero ami ta cana tur dia y mi ta sinti mi ta bendiciona, cu Dios ta guia mi y despues cu mi a bira malo mi a bay gym back coy forsa y mi a logra hunga futbol back”, el a conta.
Despues di hunga futbol pa 4 aña mas o menos y aworaki cu e ta practica coremento, Jerwin ta bisa cu e ta sinti cu e ta den e miho forma cu el a yega di ta incluso prome cu a pasa den cancer. “Aworaki mi ta den best shape ever cu mi tabata”, el a bisa, “Por ehempel e aña aki mi a caba na 11 luga di Aruba su miho coredonan y den mi categoria di 30 pa 34 aña mi a caba na di dos luga. Ami no ta limita mi mes na loke dokter ta bisa mi. Mi ta prefera di purba pa wak si di berdad esey ta limite si of no”.
Apart di ta un deportista, Jerwin ta considera su mes un entrepreneur ya cu e tin dos negoshi cu e ta dirigi. One Touch Response ta un ‘panic button’ pa hende grandi y Design Centrum ta un oficina di arkitecto. E ta conta cu e idea pa cuminsa cu One Touch Response a nace na momento cu su mesun wela, un persona grandi a cay na su cas y no tabatin con pa yudele di biaha. Na momento ey el a dicidi di actua riba su idea y traha pa yuda personanan cu tin mester di dje.
Jerwin ta splica cu in principe no ta facil pa haci locual e ta haciendo pasobra e tin cu demostra su mes ariba mercado y demostra cu locual e ta haciendo ta haci un diferencia y locual el a siña ta cu e caminda pa exito no ta stret pa yega bay na e top. “Bo tin cu siña bo lesnan na caminda si no bo ta keda pega, bo ta keda haci mesun cosnan y mientras bo keda haci mesun cosnan bo ta keda haya e mesun resultadonan y si bo keda haya e mesun resultadonan bo no por sigui, bo no ta bay dilanti”, el a bisa. “Nos ta tuma tur cos ‘one day at a time’. Mi no ta ainda unda mi kier ta, pero si mi ta agradecido di logra loke mi a logra”.
Por ultimo Jerwin a tuma e tempo pa gradici tur persona cu den su bida si un of otro manera yudele yega na unda e ta aworaki den su bida. Y su mensahe pa comunidad ta:
“Nos tur ta skirbiendo nos buki di bida y ora bo bira bieu bo no kier un buki cu arepentimento, bo kier pasa back den bo buki y pasa den tur bo experiencianan di bida y bo kier hari, bo kier yora, bo kier conta y bo kier comparti pasobra den e bida na final ta locual cu bo ta locual cu bo ta laga atras y ta haci bo ken bo ta, na e manera cu nan ta corda bo, kiermen ta un bon hende pa tur hende y pa bo mes”.